text:
बताओल जे रहल अछि कि आरोपी शिवशंकर द्वारा पड़ोस के सात बरखक बच्ची क' बहला फुसला खेत म' ल' जायल गेल। जता शिवशंकर नाबालिग संग दुष्कर्म केर प्रयास करैत रहथिन, मुदा बच्ची केर चिकरैक आवाज पर ऐन मौका पर ग्रामीण सभ ओता पहुँचल आओर ग्रामीण सभके देख आरोपी फरार भ' गेलथि।
पीड़ित बच्ची सिसौनी गाम मे अप्पन नानी घर रहैत छली। प्राप्त जानकारी केर मुताबिक पड़ोसी शिवशंकर सादा पीड़िता क' पहिने बहला फुसला बगल के खेत मे ल' गेलनि आओर हुनकर गर्दैन दाबी दुष्कर्म करबाक प्रयास केलनि। बच्ची केर चिकरैक आवाज पर ऐन मौका पर ग्रामीण सभ ओता पहुँचल आओर ग्रामीण सभके देख आरोपी फरार भ' गेलथि।
बताओल जे रहल अछि कि आरोपी शिवशंकर पहिने सँ शादीशुदा आ तीन बच्चा के बाप छथि। परिजन सभ बच्ची केर संग हरलाखी थाना पहुंच एहि मामला केर पूरा जानकारी दैत लिखित शिकायत दर्ज करौलनि अछि। परिजन सभक आरोप अछि कि घटना के कैको दिन बीत जेबाक बादो पुलिस एहि मामला मे कोनो कार्रवाई नहि केना अछि, जाहिसँ आरोपी शिवशंकर एखनहुँ पुलिस केर गिरफ्त सँ बाहर छथि। पीड़िता के परिजन पुलिस प्रशासन केर असंवेदनशील रवैया सँ क्षुब्ध छथि।
ओनाकि एहि बाबत थानाध्यक्ष संजय कुमार कहलनि कि घटना केर लिखित शिकायत भेटल अछि आओर एहि मामला के गंभीरता सँ जांच कायल जे रहल अछि। थानाध्यक्ष आशव्स्त केलनि कि दोषी पायल गेलाक बाद आरोपी पर सख्त कार्रवाई कायल जायत।


c: text/html

text:
महालङ्गुर हिमश्रृङ्खला
महालङ्गुर हिमश्रृङ्खला हिमालयक एक भाग छी जे पूर्वोत्तर नेपाल आ दक्षिण-मध्य तिब्बतमे अवस्थित अछि । ई पूर्वमे नाङ्गपा ला नामक दर्रासँ पश्चिममे अरुण नदीधरि विस्तारित अछि । हिमालयके उपभागक दृष्टिसँ एकर पश्चिममे खुम्बु हिमालय (जकर आगा पश्चिममे रोल्वालिङ हिमालय) आ पूर्वमे कञ्चनजङ्घा हिमालय आबैत अछि । पृथ्वीके छ सर्वोच्च हिमालयमे सँ चारि हिमालयसभ, सगरमाथा, ल्होचे, मकालु आ चोयु हिमालय - एहिमे शामिल अछि ।[१] एकर तिब्बती भागमे रोङ्गबुक हिमनदी आ काङ्गशुङ हिमनदी बहैत अछि जबकि नेपाल भागमे बरुण नदी, नोजुम्बा, खुम्बु हिमनदी बहैत अछि । ई सभ उत्तर आ पूर्वमे अरुण नदीद्वारा आ दक्षिणमे दुधकोशी नदीद्वारा कोशी नदीके जल प्रदान करैत अछि ।
चित्र दीर्घासंपादित करें
सन्दर्भ सामग्रीसभसंपादित करें
- ↑ H. Adams Carter (१९८५), "Classification of the Himalaya", American Alpine Journal 27 (59), American Alpine Club, पृ: 116–120, अन्तिम पहुँच मई १, २०११।

robotstxt: allowed

filter: keep


text:
एही सं पहिने, 15 जून क' एही टॉपर्स घोटाला म' अदालत द्वारा लालकेश्वर सिंह अार हुनकर पत्नी उषा सिंहा के खिलाफ गिरफ्तारी वारंट जारी केना छल।
फोन रिकॉर्ड सं पूर्व बोर्ड अध्यक्ष लालकेश्वर सिंह अार बच्चा राय के बीचक बातचीत के सेहो पुष्टि भेल अछि। बच्चा राय बिहार टॉपर्स घोटाले केर मुख्य आरोपी छैथ। मानल जे रहल अछि कि पुलिस बच्चा राय क' फेर सं रिमांड पर ल' सकैत अछि।
एही घोटाला केर जांच क' रहल एसआईटी द्वारा बच्चा राय के करीबी नंदकिशोर राय क' सेहो गिरफ्तार कायल गेल अछि। नंदकिशोर राय मुजफ्फरपुर स्थित बिहार विश्विविद्यालय म' बच्चा राय केर काज देखैत छलखिन।
एही बीच पुलिस द्वारा बच्चा राय के कॉलेज केर दफ्तर सं एक पिस्तौल अार पांच जिंदा कारतूस बरामद कायल गेल अछि।


text:
सीसीटीवी फुटेज केर मुताबिक, जाहि बस म' आरोपी कंडक्टर अशोक कुमार मौजूद छल ओ बस शुक्रदिन स्कूल भोर 7. 40 बजे पहुंच गेल छल। बस के ड्राइवर बस क' स्कूल परिसर म' पार्क क' देना छल। ओहि समय आरोपी कंडक्टर स्कूल के मेनगेट स' भीतर आबैत छथि आओर बाथरूम दिस जायत छथि। मुदा प्रद्युम्न भोर 7.55 बजे स्कूल पहुंचल। प्रद्युम्न के पिता वरुण हुनका आओर हुनकर बहिन क' स्कूल के मेनगेट पर छोईड़ जायत छथि। प्रद्युम्न के बहिन अप्पन क्लास म' चल जायत छथि जखनकि प्रद्युम्न बाथरूम दिस जायत छथि।
बाथरूम लग लागल सीसीटीवी कैमरा म' देखार दैत अछि कि आरोपी कंडक्टर आओर प्रद्युम्न एक के बाद एक करि बाथरूम म' दाखिल होयत छथि। एहि फुटेज म' भोर 7.55 आओर 8.10 के बीच अशोक क' बाथरूम स' बाहर आबैत देखल जे रहल अछि। गौर करबाक गप ई कि एहि दौरान ओहि बाथरूम म' तेसर कियो प्रवेश नहि होयत अछि। सीसीटीवी फुटेज म' देखार द' रहल अछि कि जहिना बाथरूम स' आरोपी अशोक बाहर आबैत छथि ओहिक किछु देर बाद प्रद्युम्न खून सँ लथपथ एक हाथ स' अप्पन गर्दैन पकैड़ बाथरुमक बाहर फर्श पर घसकैत आबैत अछि। प्रद्युम्न पर सभसँ पहिने स्कूलक एक माली केर नजैर पड़ैत अछि, माली बाथरूम के बाहर फर्श पर पड़ल खून स' लथपथ प्रद्युम्न क देख शोर मचायब शुरू करैत छथि।
माली के आवाज सुइन आसपास के कक्षा सँ किछु मास्टर बाहर आबैत छथि आओर खून सँ लथपथ प्रद्युम्न के आस-पास एकठ्ठा भ' जायत छथि। एहि हंगामा के बीच आरोपी बस कंडक्टर अशोक दुबारा फुटेज म' देखार द' रहल अछि। ओ प्रद्युम्न क' कोरा म' उठा हुनका एक मास्टर के कार म' राखैत देख़ार द' रहल अछि।
बाद म' सात वर्षीय मासूम प्रद्युम्न क' मास्टर के कार सँ बगल के एक अस्पताल म' ल' जायल गेल छल, मुदा ताधरि बहुत देर भ' गेल छल।डॉक्टर सभ ओता प्रद्युम्न क' मृत घोषित क' देलनि। एसआईटी द्वारा जांच कायल जे रहल सीसीटीवी फुटेज सँ पहिल नजैर म' एखन धरी किछु निष्कर्ष नहि निकलल अछि। एसआईटी टीम लागातार सीसीटीवी फुटेज केर जांच म' लागल अछि।


text:
नेपाल सरकार द्वारा समुचित राहत आ फँसल लोककेँ उद्धार कार्य मे शिथिलताक चौतरफा निन्दा – सत्तापक्ष आ विपक्ष सहित समस्त राजनीतिकर्मी पर आम जनमानस द्वारा गंभीर प्रश्न ठाढ।
विदेशी उद्धारकर्मी द्वारा भाग्यशाली कतेको लोककेँ ७२ घंटाक बादो कैल गेल उद्धार – राहत कार्य लेल काठमांडु आ पोखरा केँ केन्द्र बनाय भारतीय राहतकर्मी द्वारा सर्वाधिक विस्तृत क्षेत्र मे राहत तथा उद्धार कार्य जारी – लोकमानस मे भारतक सौहार्द्र आ सहयोग प्रति कृतज्ञताक भावना।
राहत पर राजनीति शुरु – राज्य द्वारा देरी सँ सही मुदा काठमांडु सँ बाहर जयबाक लेल बस केर इन्तजाम – काठमांडु मे जहतर-पहतर त्रिपाल टाँगि रहि रहल लोक लेल सुरक्षित पनाहगाह केर इन्तजाम करबा मे मंत्रीमंडलक बैसार – गृह मंत्रालय पुनर्वास लेल वचन देलक – अफवाह पसारनिहार पर पूलिस द्वारा कार्रबाई।
काठमांडु सँ बाहर जाय लेल लोकक भीड़ तिनकुने सँ नया वानेश्वर धरि हजारोंक संख्यामे पंक्तिबद्ध भेनाय – भिनसर ७ बजे सँ बस द्वारा नेपालक विभिन्न भाग मे सरकारी देखरेख मे यात्री केँ मुफ्त यात्रा केर इन्तजाम कैल गेल।
दुर्गंधित लाश आ खुल्ला मे शौचालय केर बाध्यता सँ समूचा काठमांडु दुर्गंधित – लोकमानस मे हैजा पसरबाक चिन्ता – राहत शिविर मे कतेको लोक बीमार – भारत सहित अलग-अलग देश द्वारा राहत शिविर संचालन मे। विभिन्न देश द्वारा अपन नागरिक केँ सुरक्षित बाहर निकालबाक लेल हवाइ यात्राक व्यवस्था।
काठमांडु सँ बाहर कतेको ठाम हाल धरि कोनो तरहक राहत नहि पहुँचि सकबाक शिकायत – आम जनमानस मे सरकार प्रति असंतोष – राजनीतिकर्मी द्वारा देरी सँ जागबाक निन्दा। माओवादी तथा मधेशवादी द्वारा अपन-अपन तरहें राहत तथा उद्धारकार्य लेल निर्देशन जारी। नेपाली मिडिया द्वारा भित्री क्षेत्रक रिपोर्ट पर ध्यानकेन्द्रन। हालत मे क्रमश: सुधार होइत!


text:
मैथिली जिन्दाबाद विशेष
सब पाठक लेल राखी सनक पवित्र भाइ-बहिनक पावैन पर हार्दिक शुभकामना।
– मैथिली जिन्दाबाद
आजुक दिन पर बेटीक महत्व स्वत: उजागर होइत छैक। हरेक भाइ अपन बहिन सँ राखी बन्हेबाक लेल जाइत अछि। रक्षा सूत्र केँ राखी मानल जाइत छैक। बहिन भाइ केर कलाई पर राखी बान्हि ईश्वर सँ प्रार्थना करैत अछि, भाइ केर दीर्घायू, सुस्वास्थ्य आ सुखी बनबाक लेल। तहिना भाइ सेहो अपन बहिनक दीर्घायू, स्वास्थ्य आ सुखी बनबाक मन सँ प्रार्थना करैत अछि। भाइ आ बहिनक बीच ई अटूट सम्बन्ध – आध्यात्मिक प्रेम सदैव जारी रहय, यैह इच्छा सर्वोपरि रहैत छैक।
आउ, मैथिली जिन्दाबाद पर आजुक विशेष दिन विभिन्न स्रोत सँ भेटल मूल्यवान् कथनी संकलन करी। अहाँ सब सँ निवेदन जे एकर प्रतिक्रिया बौक्स मे अहूँ सब नीक-नीक कोटेशन्स लिखिकय पठाउ।
सखि-बहिनपा ग्रुप सँ: श्रीमती रेणु झा द्वारा देल गेल फोटो आ कथन:
बेटी नहि त पराई होइत अछि, और नहिये पराया धन!
कियैक कि धन तऽ खर्च भ जाइत अछि!
ई तऽ अनमोल मोती अछि, जे दू टा परिवार केँ एक टा माला मे जोइड कय रखने रहैत अछि!
हर बेटीक भाग्य मे पिता होइत अछि, मुदा हर पिताक भाग्य मे बेटी नहि होइत अछि!
सब भाइ-बहिन केँ राखीक शुभकामना!
– रेणु झा
शेखर सावंत, सुपरिचित हिन्दी-मैथिली लेखक केर किछु हिन्दी वाक्यांशक अनुवाद:
रक्षाबंधन केर शुभकामना!
बचपने सँ रक्षाबंधन केर दिन हमरा लेल बहुत हताश भरल दिन रहल अछि कियैक तऽ हमर कोनो अपन सहोदर बहिन नहि छल। जखन हम अपनहि बराबर उमेरक धियापुताक हाथपर सुन्दर-सुन्दर राखी बान्हल देखी तऽ माँ केर सोझाँ जाकय कानय लागी और पूछी जे हमर कोनो बहिन कियैक नहि अछि। माँ केँ कनिते कही जे बहिन आनू एखन जे हमरा राखी बान्हत।
माँ सेहो उदास भऽ जाइत छल। माँ कहैत छल, बेटा ई हमरा वश केर बात नहि छौक, आबे, हमहीं तोरा राखी बान्हि दैत छियौक। बड़ी रोला-धोलाक बाद माँ सँ राखी बन्हबा लैत रही हम। चन्दन-टीका सेहो लगबा लैत रही आ माँयेक हाथ सँ मिठाय सेहो खा लैत रही, लेकिन मन मे तऽ एकटा खुटका लगले रहैत छल।
हमरा हर अपन उम्रक लड़की मे अपन बहिन नजर आबय। एक बेर हम पड़ोसक एकटा बचिया सँ हिम्मत करैत कहलियैक – हमरा सेहो राखी बान्हि दे न! ओ कनि छितराइते कहलक – नहि बन्हबौ! हम अपने भाइ केँ बान्हब। ओहि दिन हम खूब कानल रही। कतेको वर्ष धरि माइये सँ राखी बन्हेलाक बाद हम राखी बन्हेनाय छोड़ि देलहुँ। कलाई सुन्न रहय लागल। धीरे-धीरे बचपन आ किशोरावस्था केँ पार करैथ हम जवानीक जीवन तक आबि गेल रही। तखन एकटा चमत्कार भेल। ईश्वरवादीक ईश्वर हमरा मदैद केला। हमरो एकटा बहिन भेट गेल। ओ बियाहल छली, एकटा डॉक्टर केर पत्नी। डॉक्टर साहेब केर तबादला हमरे शहर मे भेल छलनि। एक दिन हुनकर ससुर जे हमर पिता जी केर बचपनक दोस्त छलाह और रांची मे नौकरी करैत छलाह से बहुते वर्षक बाद हमरा ओतय एला आ हमर पिता सँ कहला – मित्र! हमर जमाय बाबुक एतहि ट्रांसफर भेलनि अछि। एतय तऽ हुनकर अभिभावक अहीं भेलहुँ। ओहि दिन सँ हुनका ओतय आबर-जात शुरू भेल। हम हुनकर पत्नी केँ दीदी कहय लगलहुँ। ओ बहुत स्नेह सँ राखी बान्हय लगली। तहिया सँ पच्चीस वर्ष भऽ गेल ओ हमरा राखी बान्हि रहली अछि।
मुदा एहि बेर ओहो शहर सँ बाहर छथि। अपन बीमार बेटाक पास जमशेदपुर मे छथि। बीतलहबा साँझ हुनकर ड्राईवर एकटा लिफ़ाफ़ा मे राखी दऽ गेल अछि। लेकिन ओ सुस्वादु भोजन जे दीदी अपना हाथ सँ बनाकय बहुत प्रेम सँ खुअबैत छलीह से नसीब नहि होयत।
– शेखर सावंत
शेखर सावंत द्वारा कहल गेल उपरोक्ता प्रसंग पर हुनक एक मित्र कमलेश कंचन केर प्रतिक्रिया आ बहिनक बारे कटु अनुभूति:
आर हमरो हताशा सुनि ले…. चारि टा अपन बहिन छल, एकटा मैर गेल अछि, बाकी सब छोट बहिन सब अछि। बेटी जेकाँ पोसलहुँ, विवाह करेलहुँ, मुदा ओकरा सबकेँ ओ भाइ नीक लगैत छैक जेकरा पास दौलत (पैसा) छैक। तैँ आब हम राखी नहि बन्हबाबैत छी।
– कमलेश कंचन
बौद्ध कृष्ण लाल कर्ण – एहि महान् पाबनिक आध्यात्मिक विस्तृत अर्थ मे भाइ-बहिन सँ सेहो ऊपर समस्त मानव समुदाय लेल रक्षा सूत्र बान्हबाक महामंत्र सहितक पोस्टर संग सबकेँ बधाई दैत कहलैन अछि:
येनबद्धो बलि राजा दानवेन्द्रो महाबल:
तेन त्वामपि बध्नामि रक्षे माचल माचला:!!
अभय कुमार राई – मकालू टेलिविजन एंकर आ न्युज एडिटर अपन अपडेट सँ आजुक विशिष्ट दिवसक चर्चाक संग नेपालदेशक राजनैतिक अस्थिरता आ अराजकता सँ देशक रक्षा लेल सेहो संदेश देलनि अछि। ओ हिन्दूराष्ट्र केर माँग कएनिहार पर राजनीति टा मे हिन्दू धर्मक रक्षाक बात केनाय आ हिन्दू संस्कार केँ बचेबाक कोनो उपाय नहि केनिहार पर आक्रमण सेहो केलनि अछि। पढू:
लियऽ! डोरा बान्हबाक काज सम्पन्न भेल। मन मे खट्कल किछु बात जे हिन्दु राष्ट्रक नाम जपनिहार – नहि तऽ नागपञ्चमी मे नहिये तऽ डोरा बान्हबाक दिन, हमरा लोकनिक श्रद्धाक प्रतीक कहेनिहार कोनो पण्डित वा पुरहित किनको गाम-घर मे आयल नहि देखलहुँ। जे पहिने देखाइत छल। हे धर्मक नाम मे राज करबाक ताक मे रहल बंधु, अस्तित्व जोगेबाक, रीति-रिवाज जोगेबाक, कम सँ कम गाम-घर लेल वांछित व्यवहार पूरा करबाक लेल सम्बन्धित ब्यक्ति पूजो-पाठक दिन तऽ पहुँचाउ। अपन संस्कार जोगेबाक लेल आगाँ बढू। तखनहि कहल जा सकैत छैक, हिन्दु आर हिन्दूराष्ट्र। एतय तऽ सबटा खाली खोखला भाषण आर राजनीति करय लेल परैक गेल अछि। देखू! आन धर्म केर प्रचारक सात समुन्द्र पार करैत अंगना-अंगना पहुँचि रहल अछि। अन्यथा भ्रम नहि हुअय, डोरा हम मन्दिर पहुँचिकय लगेलहुँ अछि।
– अभय कुमार राई
विदेशी भूमि पर रोजगार हेतु गेल एकटा भाइ आ मैथिली युवा कवि प्रयास प्रेमी मैथिल अपन बहिन सब केँ ओत्तहि सँ अपन एक रचनाक मार्फत राखीक संदेश देलनि अछि:
” बिदेशीके रक्षा बन्धन “
:::::::::::::::::::::::::::::
भाइ बहिनक महान पावैन
आयल रक्षा बन्धन
बहिनक यादमे बिदेशक भाइ सबहक
धडकि रहल अछि धड्कन!
महाजनक कर्जा सँ भऽ के तंग
एलौं मलेशिया सउदी कतार
बिदेशो मे रहैत बहिन हम
याद करै छी राखी त्योहार!
रेशम के काँच धागा जेकाँ
अछि भाइ बहिनक बन्धन
सदियों सँ मानी आयल
आइ अछि पावैन रक्षा बन्धन!
भाइ के लेल बहिन लऽ के आयल
मिठाइ संग राखी थारीमे
प्रेम सऽ भाइके मिठाइ खुवाबैत
बान्हय छथि राखी हाथके नाडीमे
– प्रयास प्रेमी मैथिल
हम, मैथिली जिन्दाबाद लेल प्रवीण सेहो अपने सबहक वास्ते राखीक हार्दिक मंगलमय शुभकामनाक संग एहि लेख केँ एत्तहि विराम दैत छी।
हरि: हर:!!


text:
रामबाबू झा
नयी दिल्ली। संगीतकार , लेखक, कला इतिहासकार गजेन्द्र बाबू नहि रहलाह। सोमदिन हुनक निधन भ गेल। ओ पिछला किछु दिन स बीमार चलि रहल छलाह।
78 वर्षीय डॉ. सिंह गजेन्द्र नारायण सिंह मूल रूपसँ पूर्वी मिथिलाक छलाह ओ मधेपुरा आ पूर्णियाक सिमान परकें धंछोहा गामक रहनिहार छलाह आओर चम्पा नगर ड्योढ़ी कें कुमार श्यामानन्द सिंह सँ संगीत कें शिक्षा हिनका प्राप्त भेल छलनि संगहि कतेको ख्याति प्राप्त घरानासँ शिक्षा सेहो प्राप्त कएने छलाह। ओ एहन व्यक्तित्व छलाह जे कहिओ मन्च पर गायन वा वादन नहि केलथि। मुदा संगीत पर हुनकर विशेष अध्ययन रहनि आओर यएह कारण छैक जे अपन जीवन कालमे दू दर्जन सँ बेसी संगीत पर आधारित पोथी लिखलन्हि। दर्जनों पोथी केवल मिथिलाक लोक संगीत आओर शास्त्रीय संगीत पर आधारित अछि।
पंचगछिया घरानाक मिथिला रत्न गायक माँगनि खबास पर विस्तृत हिनकर अध्ययन छलनि आओर माँगनि खबास पर अलगसँ पोथी सेहो गजेन्द्र नारायण सिंह जीक लिखलाह। संगीत जीवन्तता केर प्रमाणित करबा लेल मिथिला दर्शनमे कएको आलेख लिखने छथि। चारि पाँच साल पहिने अखिल भारतीय मिथिला संघ कें नजरि अहि विभूति पर पड़लनि तखन ओ हिनका दिल्लीमे बजा कए हुनका मिथिला विभूति सम्मान देल गेलनि। अहि अवसर पर ओ कहलखिन्ह जे चलु बुरहारिमे कमसँ कम मिथिलाक लोककेँ मन तÓ पड़लनि। हमरा लेल ई सम्मान अद्वितीय अछि।
एकांत साधक छलाह गजेन्द्र बाबू। नै कोनो मन्च आ नहि कतहु पुरस्कारक पेंचमे बौआइत देखतिए। श्रीकृष्ण पूरी पटनामे ओ अपन आवास पर रहैत छलाह। सँगीत साधनामे ओ उमेर भरि रमल रहलाह। हुनकर सानिध्य पाबि बहुते लोक पीएचडी सेहो कएलाह अछि। काल्हि भोरे हृदय गती रुकलासँ हिनकर निधन भ गेलनि।
मुख्यमंत्री नीतीश कुमार आ राज्यपाल सतपाल मलिक समेत दरभंगा आ बनैली राज परिवार सेहो हुनक निधन पर शोक जतेलक अछि। संगीत जगत स जुड़ल लोक हिनक निधन पर मर्माहत अछि। सबहक कहब अछि जे कला क क्षेत्र मे अहम योगदान देनिहार पद्मश्री गजेंद्र नारायण सिंह क निधन स एहि क्षेत्र मे जे शून्य पैदा भेल ओ लंबा समय तक महसूस कैल जायत।
गजेंद्र बाबू भारतीय संगीत आ कला जगत पर चारि टा महत्वपूर्ण किताब लिखने छथि। महफिल जे संगीत क इतिहास पर आधारित एकटा संदर्भ ग्रंथ अछि, स्वर गंध, जे संगीत स संबंधित उपाख्यान आ भारतीय संगीतकार क संक्षिप्त जीवनी पर आधारित अछि, कालजयी सुर- पंडित भीमसेन जोशी, जे भीमसेन जोशी क जीवन आ संगीत पर आधारित अछि आओर सुरिले लोगों की संगत, जाहि मे किछु उल्लेखनीय हिंदुस्तानी शास्त्रीय संगीतकार क जीवन आ संगीत क विवरण भेटैत अछि।
बिहार संगीत नाटक अकादमी क मुखिया क रूप मे ओ संगीतकार लेल छात्रवृत्ति योजना शुरू केलथि। 2014 मे दिल्ली पब्लिक स्कूल, लुधियाना द्वारा प्रकाशित हुनकर आत्मकथा, बिहार की संगीत परम्परा मे हुनकर जीवनक सार संकलित कैल गेल अछि। वर्ष 2007 मे कला क क्षेत्र मे हुनकर योगदान लेल पद्मश्री सम्मान स सम्मानित भेलाह। ओ बिहार संगीत नाटक अकादमी क अध्यक्ष सेहो रहलाह।


text: कोलकाता । मिथिला चित्रकला शैली क अनुपम प्रयोग एहि साल कोलकाता मे देखबा लेल भेटत। कोलकाता क मिताली काकोरगाछी में मां दुर्गाक प्रतिमा पर मिथिला पेंटिंग स श्रृंगार कैल जा रहल अछि। कोलकाता क माटी स मिथिलाक संबंध त बहुत पुरान अछि, मुदा एहि प्रकारक कोनो प्रयास संभवत: पहिल बेर भ रहल अछि। कलाकार प्रभाकर झा क प्रयास स मां दुर्गा क प्रतिमा पर मिथिला स्कूल ऑफ आर्ट क झलक देखबा लेल भेटत । मधुबनीक जितवारपुर क रहनिहार श्री झा पिछला कई दिन स प्रतिमा कए रंगबा मे लागल छथि । कुल 10टा कलाकारक नेतृत्व केनिहार श्री झा मैथिली शैली से दुर्गा क एक-एकटा अंग कए श्रृंगार क रहल छथि। श्री झा कहला जे भारतक सबस पारंपरिक चित्रशैली मे स एक मिथिला चित्रशैली स मां दुर्गा क श्रृंगार करबाक इच्छा बहुत दिन स छल, मुदा एहि बेर मौका भेटल त एकरा पूरा करबाक प्रयत्न क रहल छी। श्री झा कहला जे एहि ठाम केवल मां दुर्गा क प्रतिमा क नहि बल्कि चाल परहक तमाम प्रतिमाक श्रृंगार एहि शैलीक चित्रकला स कैल जा रहल अछि। श्री झा कहला जे प्रतिमाक संग-संग पूरा पंडाल क साज-सज्जाा सेहो मिथिला चित्र शैली स कैल जा रहल अछि। पूरा पंडाल अहां कए मिथिला क आभास देत। उल्लेिखनीय अछि जे 18वीं शताब्दी में माटीक प्रतिमा क पूजा करबाक परंपरा बंगाल स मिथिला आयल छल आ बनैली मे पहिल माटीक दुर्गा प्रतिमा बनल छल। बनैली क उपरांत मधुबनीक नवटोल में पार्थिव प्रतिमा (माटीक प्रतिम) क पूजा प्रारंभ भेल। आजुक युग मे त पार्थिव प्रतिमाक पूजा सब शहर आ कतेको मोहल्ला् मे भ रहल अछि। मुदा जे पार्थिक प्रतिमा क श्रृंगार मिथिला मे कहियो मिथिला चित्र शैली स करबाक प्रयास नहि भेल, ओ प्रयास कोलकाता मे कैल जा रहल अछि। उम्मीद अछि एहन प्रयोग मिथिला मे सेहो देखबा लेल भेटत।


text:
जितिया पर्व महोत्सव
विराटनगर मे काल्हि आयोजित होयत
महेन्द्र मोरंग कैम्पस के हाता मे सब साल जेकाँ अहु बेर वृहत् स्तर पर जितिया पर्व महोत्सव केर आयोजन ‘अपन विराटगढ़ परोपकार समाज’ एवं सामाजिक नेतृ वसुन्धरा झाक अगुवाई मे कयल जायत। एहि बेर नेपालक पूर्व प्रधानमंत्री श्री के पी ओली एहि महोत्सवक मुख्य अतिथि हेताह। जन-जन मे उत्साह संग उत्कंठा सेहो अछि जे बहुचर्चित नेता के पी ओली एहि महोत्सव सँ आम मधेशी जनसमुदाय केँ कि सन्देश देता। एक दिश जतय नागरिकताविहीन समाज पैछला सात वर्ष सँ हाय-हाय कय रहल अछि, जेकरा स्वयं प्रधानमंत्री रहैत अध्यादेश जारी कय केँ ओ समाधान करबाक चेष्टा कयलनि लेकिन सर्वोच्च न्यायालय के आदेश सँ रोकि देल गेल, पुनः एखुनका सरकार सदन सँ पास कयलक बिल लेकिन ओली जीक पार्टी एकर विरोध करैत अन्ततोगत्वा राष्ट्रपतिक दुआरि मे फँसौने अछि…. एहेन चिन्ताजनक अवस्था मे ओली जीक पार्टी सँ क्रुद्ध-विरूद्ध आम मधेशी जनता लेल किछु सार्थक सन्देश लय कय अओता से उम्मीद कयल जा रहल अछि।
जितिया पाबनि के आध्यात्मिकता
मिथिलाक जीवन परम्परा वेदविहित निर्देशन अनुसार संचालित होयबाक यथार्थ सँ सब कियो परिचिते छी। याज्ञवल्क्य, गौतम, शतानन्द आदि जेहेन महान ऋषिगण आ स्वयं राजा जनक जेहेन महान विद्वान लोकनि ई जीवन-पद्धति निर्माण कयलनि। आइयो धरि मिथिला पद्धति केँ माननिहार सामान्यजन यैह निर्देशन अनुसार अपन-अपन जीवनचर्या, व्रत, उपवास आर पूजा-पाठ केर धर्माचरण संग गृहस्थ जीवन जिबैत छथि। जितिया पाबनि एहने पौराणिक कथा मे आधारित एक गोट कठिन व्रत धारण कय सन्तान सभ दीर्घायु हुए आर ओकरा लोकनिक सब मनोकामना पूर्ण होय एहि कामनाक संग मनायल जाइत अछि।
मनुष्य जीवन मे सन्तानक महत्व कतेक पैघ होइछ आर सभक इच्छा सन्तानप्रति केहेन उच्चभावक होइत छैक से केकरो सँ नुकायल विषय नहि अछि। एहि मर्म केँ मानव जीवन मे व्रत साधनाक माध्यम सँ स्थापित करबाक कार्य मिथिला सभ्यताक एक अनूठा आर अत्यधिक महत्वपूर्ण पर्व थिक जितिया।
एकर दोसर पक्ष अछि मानव-मानव बीच सामुहिकता (संगठन) निर्माण करबाक सुन्दर वैधानिक संकल्प केर। जितिया व्रत करनिहाइर गाम भरिक माय लोकनि समूहहि टा मे नहाइत छथि, घाट पर सरिसोतेल-खइर घेरा-झुंगनी के पात पर चढ़बैत छथि, आर सब मिलिजुलि समूह मे सबटा विध-विधान पूरा करैत राजा शालिवाहनक पुत्र जिमुतवाहन केर कुशक मूर्ति बनाय जल सँ भरल कलश मे हुनका स्थापित कय केँ पूजा करैत छथि आर पौराणिक जितिया व्रत कथा सुनैत छथि। मानव जीवन मे समूह आर समाजक कतेक पैघ महत्व होइछ आर सब कियो मिलिजुलि बसला सँ केहेन सभ्य व सुसंस्कृत समरस समाज केर निर्माण होइत अछि से सन्देश देल करैत अछि ई जितिया पाबनि।
ई सामान्यतया तीन दिनक व्रत होइत छैक, कखनहुँ काल ई चारिम दिन धरि सेहो चलि जाइत छैक। तिथि आ काल केर गणना मे आधारित रहिकय नहाय-खाय सँ आरम्भ भ’ आसिन मासक कृष्ण पक्ष केर अष्टमी तिथि केँ निर्जला – अर्थात् जलो तक बिना ग्रहण कएने व्रत करैत छथि सधवा या विधवा माय आर एहि अवस्था मे ओ सब सन्तानक आयु व सुख-समृद्धिक देवता जिमुतवाहन देव केँ बेर-बेर स्मरण करैत अपन-अपन सन्तान सभक दीर्घायु होयबाक संग-संग अन्य विभिन्न सुन्दर-सुखद कामना सब करैत रहैत छथि।
विगत एक दशक सँ जितिया पर्व महोत्सव के शुरुआत
मानव समाज केँ सुसभ्य बनेबाक एहेन महत्वपूर्ण पाबनि सभक बड पैघ भुमिका रहल देखल जाइछ। आ, जितिया पाबनि केँ आरो प्रभावकारी, सशक्त बनेबाक लेल व मानव-मानव बीच परस्पर प्रेम एवं सद्भावना बढेबाक लेल, भाषा-संस्कृति के संरक्षण-संवर्धन-प्रवर्धन संग सामाजिक-राजनीतिक विषय सब पर सेहो चिन्तन करबाक लेल आइ-काल्हि जितिया व्रत आ पाबनि सँ पूर्वहि ‘जितिया पर्व महोत्सव’ मनेबाक परम्परा के शुरुआत भेल अछि। ई शुरुआत एहि ऐतिहासिक मोरंग केर भूमि विराटनगर सँ हमरा लोकनिक सामाजिक नेतृ वसुन्धरा झा केर अगुवाई मे एगारह वर्ष पहिनहि सँ भेल। आब ई जितिया महोत्सव सम्पूर्ण नेपाल राष्ट्र मे मनायल जाय लागल अछि। अन्तर्राष्ट्रीय स्तर मे सेहो महोत्सवक रूप मे मनायल जेबाक तथ्य भेटय लागल अछि।
हरिः हरः!!


text:
मैथिली अपन टंगघिच्चा प्रवृतिक लेल सोंसे मिथिला मे मशहुर अछि । लोग एतय कंस्ट्रक्टविक कम आ डिस्ट्रकटिव बेसी अछि । एहि सबकए रहिते जे सार्थक काज होएत अछि ओहि मे जीवटता आ लगनशीलता क जरूरत होएत अछि । मैथिली मे एहन काज कम्मे होइत आएल अछि । एहि कड़ी मे बालमुकुन्द पाठक आ हुनकर टीम सैप्पी मार्ट आनलक जे मैथिली आ मिथिला क लेल एकटा मीलक पाथर साबित होएत । अपन ऑनलाइन पोर्टल सैप्पी मार्ट स दुनिया क हरेक कोन मे बसल मैथिल लेल मिथिलाक पोथी, तीमन, पेटींग आ आन आन चीज सब बेचि रहल अछि । चारि टा लोक कए क खेल-खेल मे बनल ई परियोजना आय विस्तृत रूप लए लेने अछि । मिथिलाक एहि सपूत स इसमाद लेल सुनील कुमार झा गप केने छथि । पेश अछि हुनकर गप-शप क किछु खास अंश – समदिया
सैप्पी मार्टक योजना कोना बनल । धरातल मे आनबाक लेल की की करय पड़ल ?
पहिल मैथिली लिटरेसी फेस्टीवल मे आयोजक एकटा सत्र ‘’मैथिली पोथीक बिक्री आ आवंटन’’ पर केने छथि । जाहि मे डिस्कशन पैनल मे श्री भैरव लाल दास आ श्री शरदेन्दू चौधरी बैसल छल । ओहि मे चर्चा भेल कि मैथिली मे पोथी त रास छपैत अछि मुदा बिकायत नहि अछि । लोग चाहितो कीन नहि सकैत अछि । तखन दर्शक दीर्घा स हम पुछलों कि अहाँ सभ गप एतेक करैत छी त एहन कोनो काज करैत किएक नहि छी ।
एहि बात पर भैरव लाल दास जी हमरा खुब डॉटलथि रहय जे सभ गोटे एक दोसरा कए अढ़ाबैत रहैत छी अपने किएक नहि खोलि लैत छी । ओहि दिन बात हमरा क्लीक कए गेल आ सैप्पी मार्टक योजना पर काज शुरू भए गेल । एहि हम स्टार्टअप चारि गोटे छी हम, विकाश झा, मुकुन्द मयंक आ गुंजन श्री शामिल छी । हम चारो मिल कए सैप्पी मार्टक शुरूआत केलहूँ ।
मैथिली लेल पहिने सेहो एहि तरह क काज भेल छल मुदा फ्लॅाप भए गेल । तखनो एहि तरह क काज अहाँक डर नहि लागल ।
दिनकर कए एकटा फैकरा अछि, ‘’मानव जब जोर लगाता है, पत्थर पानी बन जाता है’’ । आ हिंदी अंग्रेजी मे जखन एतेक साइट छै आ नित रोज-रोज तरक्की कए रहल छथि त हम किएक नहि ! बस एहि सोचि कए लागि गेलहूँ । पहिने इ साइट ब्लॉग क रूप मे छल आ हम फोन पर ऑर्डर लैत छलहूँ । मुदा जब ऑर्डर बढ़ि गेल त एकरा विधिवत रूप स वैबसाइट क रूप देबय पड़ल आ मर्चेन्ट स आर्डर बुक होबय लागल ।
सैप्पी मार्ट पर किताबे टा बिकैत अछि की आरो सब किछु ?
सैप्पी मार्ट खाली पोथीये टा लेल नहि अछि । एहि पर मिथिला मैथिली स जुड़ल लगभग सभ किछु भेटत अछि; जेना पथी, मिथिला पेटींग, अचार, अदौड़ी, बड़ी आदि । हमरा जतेक ऑर्डर पोथी क अबैत अछि ओहि स बेसी अचार, अदौड़ी आ आन आन चीज क सेहो अबैत अछि ।
अहाँ सभ अखन स्टूडेंट छी । तखन एहि लेल पायक ओरियॉन कोना केलिए ?
पाय बेसी महत्वपूर्ण नहि अछि । महत्वपुर्ण अछि योजना क क्रियान्वयन । हम अपन मॉ-बाबुजी कए अपन एहि योजना क बारे में बतेलों । हुनका पसिन लेल त ओ इन्वेस्ट कररबाक लेल तैयार भए गेल । एकर अलावा हमर सबहक पॉकेट मनी क सेहो काज आएल ।
मैथिली मे ऑफलाइन पोथी त बिकेते नहि अछि । ऑनलाइन मे कोना अहाँ स्कोप तकलिए ?
देखियो मैथिली मे घरे-घर प्रकाशक भए गेल अछि । आ ओ सब किताब बिकेबा स बेसी किताब छपेबा मे लागल रहैत अछि । दोसर मैथिली पोथी क दोकान सेहो नहिये क बराबर अछि । आ दोसर सबसे पैघ गप मैथिली पोथी क सबसे पैघ पाठक वर्ग अप्रवासी मैथिल अछि । हम अहाँक बता दी जे सैप्पी मार्ट सबसे बेसी दिल्ली, बंबई आ कोलकाता मे पोथी बेचैत अछि । आन आन चीजक वस्तू सेहो उम्हरे बेसी बिकायत अछि ।
अहाँक स्टार्टअप खूब फलय फूलय । इसमाद मार्फत पाठक लए कोनो सुझाव, सलाह ।
निश्चीत हम एतबे टा कहय चाहब जे मैथिली मे कियो भी अगर सार्थक काज करय चाहैत अछि त लोग हुनकर टाँग कोना कए खीच ली । ताहि लेल जरूरत अछि कि एहन लोग स बची आ अपन लक्ष्य दिस बेसी ध्यान दी । एतय जमीनी स्तर पर काज करबाक जरूरत अछि तखने अहाँ आँगा बढ़ि सकब ।


text: वैश्य संगठन केँ जिला संयोजक मोहन साह केर नेतृत्व मे प्रतिनिधिमंडल जिला प्रशासन सँ बासगीत पर्चा केँ जमीन क' अविलंब दबंग सभक कब्जा सँ मुक्त करेबाक मांग केलक। एहि मौका पर जिला व्यापार संघ केँ अध्यक्ष विकास गुप्ता, भाजपा वाणिज्य मंच केँ प्रदेश कार्यसमिति सदस्य राजीव रंजन साह, जदयू नेता देवेन्द्र कुमार देव, कुश मोदी, रंजीत चौधरी, रामनाथ साह, रामनरेश साह, संजय साह, मनोज मिलन, सुनील सूर्या, राजकिशोर गुप्ता, सुरेश साह, कैलाश साह, अभिनंदन कुमार, राजू गुप्ता, पंकज कुमार साह, संतोष कुमार, अजीत कुमार, उमेश साह द्वारा जिला प्रशासन सँ अनशन समाप्त करेबाक संगहि पीड़ित परिवार क' न्याय दिएबाक मांग कायल गेल।


text:
जशोर जिला
शव्दक उत्पत्ति[सम्पादन करी]
जशोर जिलाक उत्पत्तिक सन्दर्भमे दुई सिद्धान्तसभ रहल अछि । जशोर शव्दक अर्थ फरासी भाषासँ उत्पत्ति भेल छल जकर अर्थ नदीक पुल होएत अछि। बङ्गलादेश जहिना बहुत नदि भेल देशमे जशोर जिलामे बहुत नदीसभ एक अापसमे जोडिएल अछि आ बहुत नदीक पुलसभ रहल अछि । एक परम्परागत डोरीक प्रयोग करै निर्माण कएल पुलसभ सेहो रहल अछि ।
इतिहास[सम्पादन करी]
जशोर जिला प्राचीन कालमे जनपदा राज्यक एक भाग छल १५ अम शताब्दी पछा ई ठाम प्रतापादित्य अधिराज्यक एक भाग छल । ई जिलामे ब्रिटिश प्रशासन अन्तत सन १७८१ स्थापना केनेए छल । १९४७ मे जशोर भारत आ (पहिल) पाकिस्तान कऽ बीच विभाजित भेल छल । २९ मार्च १९७१ मे पाकिस्तानी सेना विरुद्ध बङ्गाली सेना जशोरमे अाक्रमण केनेए छल ।
जनशाङ्खिकि[सम्पादन करी]
सन् २०११ कऽ राष्ट्रिय जनगणना अनुसार ई जिलाक जनसङ्ख्या २७,६४५,४७ रहल अछि जहिमध्य कुल जनसङ्ख्याक ८५.५% इस्लाम धर्मक लोगसभ रहल अछि १४.२१% हिन्दु धर्मक लोगसभ अछि आ बाँकी रहल लोगसभ अन्य धर्ममे विश्वास करैत अछि।
ई जिलाक मुख्य व्यवसाय कृषि छी जहिमे जिलाक कुल जनसङ्ख्याका ३९.८४% लोगसभ अावद्ध अछि, तहिना २४.१३% लोगसभ मजदुरी पेशामे अावद्ध अछि ११.९९% लोगसभ व्यापारमे अावद्ध अछिभने १.४१% जनसङ्ख्या यातायात पेशामे अावद्ध अछि आ बाँकी रहल ८.१८% लोगसभ अन्य व्यवसायमे सम्लग्न अछि।
भूगोल[सम्पादन करी]
अवस्थिति[सम्पादन करी]
जशोर जिला २२°४८' सँ २३°२२' उत्तर अक्षांश आ ८८°५१' सँ ८९°३४' पुर्व देशान्तरणमे अवस्थित अछि । ई जिला बङ्गलादेशक कुल क्षेत्रफल मध्य २५७०.४२ वर्ग किलोमिटर अोगटने अछि । ई जिलाके उत्तर तर्फसँ मगुरा जिला आ झेनद्रेह जिला घेरने अछि सतखीरा आ खुल्ना जिला दक्षिण तर्फसँ घेरने अछि, नरिल जिला पुर्वमे आ भारतक पश्चिम बङ्गाल पश्चिमसँ घेरने अछि । ई जिलामे भैरव, टेका, हरी, श्री, बेटना, मुक्तेसवार जहन प्रमुख नदिसभ एही जिला होएत बहैत अछि ।
मौसम[सम्पादन करी]
ई जिलाक वार्सिक अौसत तापक्रम १५.४ डिग्री सँ ३४.६ डिग्री धरि मापन केनेए अछि वार्षिक १,५३७ मिलिमिटर वर्षा होएत अछि ।
यातायात[सम्पादन करी]
जशोर जिला ई जिलाक छेउछाउमे रहल जिला आ शहरसंग राजमार्गसँ जोडिएल अछि । जेसौर पूर्वी रेलवेक व्यापक गेज-आधारित नेटवर्कमे एक जोडिएल स्थानमे परैत अछि । ई जिलाक रेल मार्गसभ भारतीय क्षेत्रधरि विस्तारित अछि राजधानी ढाका आ भारतीय सहर कोलकातासँग जोडिएल रेल सेवा सन् अप्रिल २००८ मे सुरु भेल छल जिमा जेशोर मार्गक मध्यमे स्थानमे रहल अछि । ई जिलामे जशोर विमानस्थल रहल अछि जे बङ्गलादेश सेनाक विमानस्थलक रुपमे स्थापित भेल अछि ।


text:
दरभंगा[प्रणव चौधरी] दरभंगा अगर आब सब किछु ठीक ठीक रहल त मिथिलाक धरती स उड़ान भरैय बला के लेल नवा बरखक 2019 केर पहिल मास जनवरी सौगात ल क आओत..
जनवरी स देशक तीन महानगर नई दिल्ली, मुंबई व बंगलुरू केर लेल अंतरिम तौर सs ऐत हवाई सेवा शुरू हैत। एहिके लेल काम चैल रहल अछि। एयरपोर्ट ऑथोरिटी ऑफ इंडिया एहिके स्वीकृति सेहो द चुकल अछि। ई जानकारी जिला पदाधिकारी डॉ. चंद्रशेखर जी देलैथ। ओ कहलैथ कि स्थायी तौर पर उड़ान भरबाक लेल जे बुनियादी चीज सबहक जरूरत होइत अछि,ओहि दिशा में सेहो काम चैल रहल आई । एहिके लेल 31 एकड़ जमीनक जरूरत अछि। यही पर 42 करोड़ रुपया खर्च होंयत। करीब 15 दिन पहिले जमीन अधिग्रहण स संबंधित एगो प्रस्ताव मंत्रिमंडल सचिवालय के सेहो भेजल गेल छल। राशि स्वीकृत होइत जमीन अधिग्रहणक प्रक्रिया शुरू कैल जैत। फिलहाल अंतरिम तौर पर उड़ान भरबाक दिशा में काम चैल रहल अछि। जनवरी मास स उड़ान भरबाक संभावना अछि। अखन तारीख तय नैय भेल अछि। इंडिगो विमान कंपनी केँ परिचालनक स्वीकृति सेहो द देलैथ ।
#दरभंगा #हवाई सेवा


text:
पटना : जेइइ मेन-2020 मंगलदिन स’ शुरू भ’ रहल अछि. परीक्षा एक स’ छह सितंबर धरि दू शिफ्टमे आयोजित कयल जायत. भिनसर 9:30 स’ बेरियां 12:30 बजे धरि आ 2:30 स’ सांझ 5:30 बजे धरि परीक्षा होयत. छात्रके एक घंटा पहिने परीक्षा केंद्र पर प्रवेश करय पड़त. परीक्षा शुरू होयबाक आधा घंटा पहिनहि प्रवेशद्वार बंद क’ देल जायत. पूरा देश स’ 8.58 लाख विद्यार्थी शामिल होयत.
ओतहि, एनटीएक अनुसार बिहारमे 43 सेंटर पर इ परीक्षा होयत. एहिमे पटनाक 20, मुजफ्फरपुरक छह, दरभंगाक पांच, भागलपुर एवं गयाक चारि-चारिटा आ पूर्णिया एवं आराक दू-दू गोट सेंटर शामिल अछि. एहि परीक्षा केंद्र पर 61,583 परीक्षार्थी देताह. हुनका एडमिट कार्डक संग एगो फोटो आ परिचयपत्र ओरिजनल ल’ जायब अनिवार्य कयल गेल अछि.
मंगलदिन पहिल दिन बी आर्क आ बी प्लानमे एडमिशन लेबयवला छात्रक परीक्षा होयत. दुनू शिफ्टके मिला क’ पटनामे 1607, बेगूसरायमे 224, दरभंगामे 211, गयामे 202, पूर्णियामे 141, आरामे 46, मुजफ्फरपुरमे 326 परीक्षार्थी पहिल दिन शामिल होयताह. एकरा बाद दू स’ छह सितंबर धरि बीटेक आ बीईमे नामांकन लेबयवला स्टूडेंट्स परीक्षामे शामिल होयताह. एहिमे बेगूसरायमे प्रतिदिन 788, दरभंगामे 778, गयामे 808, मुजफ्फरपुरमे 1536, पूर्णियामे 534, आरामे 315 आ पटनामे प्रतिदिन 3518 परीक्षार्थी शामिल होयताह.
परीक्षा समाप्त होयबाक बाद 10 सितंबरके रिजल्ट जारी क’ देल जायत. जेइइ मेनक लेल नेशनल टेस्टिंग एजेंसी (एनटीए) गाइडलाइन जारी कयलक अछि. कोरोना स’ सुरक्षाके देखैत कतेको बात परीक्षार्थी ध्यानमे राखय पड़त. जेइइ मेनमे प्रति सेंटर परीक्षार्थीक संख्या घटा क’ 120 क’ देल गेल अछि.
एनटीएक अध्यक्ष विनीत जोशी कहलनि अछि जे भीड़ नहि जुटय, एकरा लेल परीक्षार्थीके अलग-अलग रिपोर्टिंग टाइम देल गेल अछि. जेना ज’ एक सेंटर पर 150 अभ्यर्थी अछि, त’ हुनका अलग-अलग ग्रुपमे बांटल गेल अछि. ग्रुपक रिपोर्टिंग टाइममे 30 स’ 40 मिनटक अंतर अछि. रिपोर्टिंग टाइम अभ्यर्थीक एडमिट कार्डमे देल गेल अछि.


text:
विशिष्ट व्यक्तित्व परिचयः अशोक कुमार सहनी – मैथिली कवि एवं ‘अप्पन मिथिला’ अभियानी
नेपालक सिरहा जिल्लाके लहान नगरपालिका वाड नं ४ रघुनाथपुर घर रहल अशोक जी वैदेशिक रोजगारीक शिलशिलामे एखन दोहा क़तारक एकटा कम्पनीमे कार्यरत छथि ।
प्रवासमे रहियोक’ अपन माटि -पानि आ मातृभाषा लेल सदैव तत्पर रहनिहार अशोक जी जतबे कुशल सर्जक छथि ओतबे प्रतिभाशाली व्यतित्व सेहो । हेल्लो मिथिला निरन्तर सुननिहार सबके पते होएत जे हिनक रचनासब बराबर संचालक श्री धीरेन्द्र प्रेमर्षि जी द्वारा कार्यक्रममे प्रशारण आ प्रशंसा होइत रहैत अछि ।
एकर अतिरिक्त अशोक जी विभिन्न मैथिली पेजसब सेहो चला’ रहल अछि । जाँहिमे सम्पूर्ण मैथिल सर्जक-स्रष्टा सबहक रचनाके कलात्मक आ आकर्षक ढंगमे सर्वसाधारण समक्ष साँझा करैत छथि । अपन मिथिला,अपन मधेश,अपन मिथिलाञ्चल आदि आदि पेजसब द्वारा अपन लगायत अन्य रचनाकारसबहक रचना राखब तथा देशक समसामायिक गतिबिधीके अपन पेजसब मार्फत जनताके जानकारी कराएब हिनका द्वारा कएल गेल सराहनिय काज अछि । हालहिमे प्रकाशोन्मुख एलबम -“चहटगर चटनी” मे हिनका द्वारा लिखल गीत सार्वजनिक होएत ।
त लिअ अपनहूं सब अशोक जीक ई चेतनायुक्त रचना पढल जाओ ।
१. दहेजक’ गीत
—————-
हेयौ भैया कहिया तक दहेजक’ लेल बेटीके चढेवै वलिदान यौं !
जागू जागू यौं भैया मिथिलावासी सब बेटियोके करू सम्मान यौं !!
बेटा जन्मैए तँ’ करै छी भोज भतेर, बेटी जन्मिते पिटै छी कपाड यौं !
किए करै छी यौ मिथिलावासी एकें खुन संगमे दुईटा ब्यवहार यौं !!
देखूं दुनियांमे बेटीए सँ बढिरहल छै सबहक कुलक’ जाहान यौं
जागू जागू यौ भैया …… ………
यौ जतेक दर्द बेटा हैत अछि ओतबही तँ भेल बेटियो जन्मावै में !
त’ कहूं यौ मैथिलजन किये चुप छी बेटा सरह बेटीके अपनावै में !!
देखूं देखुं यौ मिथिलावासी बेटी सँ चम्कै घरआंगन दलान यौं
जागू जागू यौ भैया….. ….. …..
बेटाके भेजैत छी निजि स्कुलमें, बेटीके सरकारी स्कुल यौं !
बेटाके लेल सोचैत छी बनेवै डाक्टर, भलें बेटी रहेए अनपढ यौं !!
बेटीयो पs विश्वास कsके देखूं बेटियो उडायत अंतरिक्षमे विमान यौ
जागू जागू यौ भैया …… ……. …
सुनु सुनु यौ मैथिल मिथिलावासी अशोक केर यी बात यौं !
सब मिलि संकल्प करू जे करबै दहेज सँ मिथिलाके आजाद यौं !!
धिया बचाएके यौ भैया जोगावै जाउ अप्पन मान सम्मान यौं
जागू जागू यौ भैया.. ……. ……. .
२. हम रहिक’ परदेशमे रखलौं मिथिलाके लाज यौं
हम सोचलौं खतम नें भ’जाय मिथिला संस्कार यौ
हमरा याद आबै छल अपन पाग,पान,मखान यौं
भोज भात आमक’ गाछी आ खेत खरिहान यौ
हम रहि परदेशमे…. ……..
हम नहीं देखलौं परदेशमें गाय भैसक’ बथान यौ
पोखरी महाड पऽ चुल्हा जरैत पाकैत पकमान यौ
हम रहि परदेशमे…. ……
हम याद केलौं परदेशमें तिसी,कुम्हौरी,मुरौरी यौ
डोका,कोकडा, माछ,सम्हारिक’ राखल उक्की संठी यौ
हम रहि परदेशमे…… …..


text:
लौफा, मधुबनी। अप्रैल ११, २०१६. मैथिली जिन्दाबाद!!
साहित्यिकी सरिसवपाहीक अप्रैल महीनाक मासिक बैसार एहि बेर लौफा गाम मे काल्हि १० अप्रैल केँ आयोजित कैल गेल।
डॉ श्रीपति सिंह केर अध्यक्षता आ डॉ शांतिनाथ सिंह ठाकुर द्वारा संचालित एहि बैसार केर मुख्य अतिथि मैथिलीक वरिष्ठ साहित्यकार रामलोचन ठाकुर छलाह। एहि बैसार मे आरो बहुत रास दिग्गज स्रष्टा लोकनिक सहभागिता छल। कथाकार अशोक, डॉ रामानंद झा रमन, डॉ शिवशंकर श्रीनिवास, अमरनाथ झा, अजित आज़ाद, मलयनाथ मंडन, अमल झा, लालदेव कामत, दीनानाथ कामत, जगदीश मंडल, डॉ देवकांत मिश्र, विमलकांत दास, आनंद मोहन झा, आनंद कुमार झा आदि केर उपस्थिति मुख्य रूप सँ रहल एहि बैसार मे।
साहित्यिकी मे कविता पाठ प्रमुख छल। एकटा खास सीमा – यथा नवटोल, सर्वसीमा, सरिसोपाही, बिट्टो, ईशहपुर आ जमुथरि आदि मे एकर आयोजन बहुत पहिने सँ होएत आबि रहल अछि। ई बैसार एहि सीमा केँ विस्तार दैत लौफा मे आयोजित कैल गेल। एकर ऐगला आयोजन नवटोल मे डॉ जगदीश मिश्र जीक संयोजन मे कैल जेबाक निर्णय लेल गेल।


text:
21
यरूशलेम मे यीशुक प्रवेश
(मरकुस 11:1-11; लूका 19:28-40; यूहन्ना 12:12-19)
1 यीशु आ हुनकर शिष्य सभ जखन यरूशलेम नगरक लग मे जैतून पहाड़ पर बेतफगे गाम मे पहुँचलाह तखन यीशु दूटा शिष्य केँ ई कहि कऽ पठौलथिन जे, 2 “सामने मे जे गाम अछि, ताहि मे जाउ। ओतऽ पहुँचिते एक गदही अपन बच्चाक संग बान्हल भेटत। ओकरा सभ केँ खोलि कऽ हमरा लग नेने आउ। 3 जँ केओ अहाँ सभ केँ किछु कहय तँ कहबैक जे, ‘प्रभु केँ एकर आवश्यकता छनि।’ ई सुनैत देरी ओ अहाँ सभ केँ आनऽ देत।”
4 ई एहि लेल भेल जे परमेश्वरक प्रवक्ताक कहल ई वचन पूरा होअय जे,
‘देखह, तोहर राजा तोरा लग आबि रहल छथुन,
ओ विनम्र छथि,
ओ गदहा पर, गदहीक बच्चा पर बैसल आबि रहल छथुन।’ ”†
6 शिष्य सभ जा कऽ यीशुक कहल अनुसार कयलनि। 7 ओ सभ गदही आ ओकर बच्चा केँ लऽ आनि ओकरा पीठ पर अपन कपड़ा सभ राखि देलनि। यीशु ओहि पर बैसि गेलाह। 8 भीड़ मे सँ बहुतो लोक सभ सेहो अपन-अपन वस्त्र आ ओढ़नी सभ बाट पर ओछौलक। दोसर लोक सभ गाछ-वृक्षक ठाढ़ि-पात काटि-काटि कऽ ओछौलक। 9 यीशुक आगाँ-पाछाँ चलऽ वला लोकक भीड़ एहि तरहेँ जयजयकार करऽ लागल जे,
धन्य छथि ओ जे प्रभुक नाम सँ अबैत छथि!*
सर्वोच्च स्वर्ग मे प्रभुक जयजयकार!”
10 जखन यीशु यरूशलेम मे प्रवेश कयलनि तँ सम्पूर्ण नगर मे हलचल सन होमऽ लागल। सभ पुछैत छल, “ई के छथि?” 11 आगाँ-पाछाँ चलऽ वला भीड़क लोक सभ ओकरा सभ केँ कहलकैक, “ई गलील प्रदेशक नासरत-निवासी परमेश्वरक प्रवक्ता यीशु छथि।”
मन्दिर प्रार्थनाक घर वा चोर-डाकूक अड्डा?
(मरकुस 11:15-19; लूका 19:45-48; यूहन्ना 2:13-22)
12
यीशु मन्दिरक आङन मे अयलाह आ बेचऽ वला और किनऽ वला सभ केँ ओतऽ सँ बाहर भगाबऽ लगलाह। ओ पाइ भजौनिहार सभक टेबुल आ परबा-पेउरकी बेचनिहार सभक पीढ़ी-बैसकी सभ केँ उनटा-पुनटा देलथिन। 13
ओ ओकरा सभ केँ कहलथिन, “धर्मशास्त्र मे लिखल अछि जे, ‘हमर घर प्रार्थनाक घर कहाओत’†
मुदा तोँ सभ एकरा ‘चोर-डाकूक अड्डा’‡
बना देने छह।”
14 मन्दिर मे यीशु लग आन्हर आ नाङड़ व्यक्ति सभ अयलनि आ यीशु ओकरा सभ केँ स्वस्थ कऽ देलथिन। 15 यीशुक चमत्कार वला काज सभ देखि आ मन्दिर मे बच्चा सभक द्वारा जे “दाऊदक पुत्र”क जयजयकार भऽ रहल छल, तकरा सुनि मुख्यपुरोहित आ धर्मशिक्षक सभ बहुत खिसिआ गेलाह। 16 ओ सभ यीशु केँ कहलथिन, “की अहाँ नहि सुनैत छी जे ई सभ की कहि रहल अछि?” यीशु हुनका सभ केँ कहलथिन, “हँ, और की अहाँ सभ नहि पढ़ने छी जे,
‘हे प्रभु, अहाँ धिआ-पुता आ कोरा मेहक बच्चा सभक मुँह सँ
17 एतेक कहि यीशु हुनका सभ केँ ओतहि छोड़ि नगर सँ बहरा गेलाह आ बेतनिया गाम मे जा कऽ राति भरि ओतऽ रहलाह।
अंजीरक गाछ सँ शिक्षा
(मरकुस 11:12-14, 20-24)
18 भोर मे फेर नगर दिस अबैत समय मे यीशु केँ भूख लगलनि। 19 रस्ताक कात मे एक अंजीरक गाछ देखि ओ गाछ लग गेलाह। मुदा ओहि पर पात छोड़ि आओर किछु नहि भेटलनि। यीशु ओहि गाछ केँ कहलथिन, “जो, आब कहियो तोरा पर फल नहि लटकतौ!” गाछ ओही क्षण सुखा गेल। 20 ई देखि शिष्य सभ आश्चर्यित भऽ कहलथिन, “ई अंजीरक गाछ तुरत कोना सुखा गेल?” 21 एहि पर यीशु उत्तर देलथिन, “हम अहाँ सभ केँ सत्य कहैत छी जे, जँ अहाँ सभ बिनु सन्देह कऽ विश्वास करब, तँ अहाँ सभ मात्र एतबे नहि करब जे एहि अंजीरक गाछक संग भेल, बल्कि जँ अहाँ सभ एहि पहाड़ केँ आज्ञा देबैक जे, ‘एतऽ सँ हट आ समुद्र मे जो,’ तँ सेहो भऽ जायत। 22 अहाँ सभ जे किछु प्रार्थना मे विश्वासक संग माँगब, से अहाँ सभ केँ प्राप्त होयत।”
यीशुक अधिकार पर प्रश्न
(मरकुस 11:27-33; लूका 20:1-8)
23 यीशु जखन मन्दिर मे जा कऽ उपदेश दऽ रहल छलाह तखन मुख्यपुरोहित आ समाजक बूढ़-प्रतिष्ठित सभ यीशु लग आबि कऽ कहलथिन, “अहाँ कोन अधिकार सँ ई सभ बात कऽ रहल छी? अहाँ केँ ई अधिकार के देलनि?” 24 यीशु हुनका सभ केँ उत्तर देलथिन, “हमहूँ अहाँ सभ सँ एकटा बात पुछैत छी। जँ अहाँ सभ हमरा तकर जबाब देब तँ हमहूँ अहाँ सभ केँ कहब जे कोन अधिकार सँ हम ई सभ बात कऽ रहल छी। 25 यूहन्ना केँ बपतिस्मा देबाक अधिकार कतऽ सँ भेटल छलनि? परमेश्वर सँ वा मनुष्य सँ?” ई सुनि ओ सभ अपना मे तर्क-वितर्क करऽ लगलाह जे, “जँ अपना सभ कहबैक जे ‘परमेश्वर सँ’, तँ ओ पुछत जे, तखन अहाँ सभ हुनकर बातक विश्वास किएक नहि कयलहुँ? 26 मुदा जँ कहबैक जे, ‘मनुष्य सँ’ तँ अपना सभ केँ जनता सँ डर अछि, कारण सभ लोक यूहन्ना केँ परमेश्वरक प्रवक्ता मानैत अछि।” 27 तेँ ओ सभ यीशु केँ उत्तर देलथिन जे, “हम सभ नहि जनैत छी।” एहि पर यीशु हुनका सभ केँ कहलथिन, “तखन हमहूँ अहाँ सभ केँ नहि कहब जे कोन अधिकार सँ हम ई काज कऽ रहल छी।
दूटा बेटाक दृष्टान्त
28 “अच्छा, अहाँ सभक की विचार अछि? एक गोटे केँ दूटा बेटा छलनि। ओ जेठका केँ कहलथिन, ‘बौआ, आइ अंगूरक बाड़ी मे काज करऽ जाह।’ 29 बेटा कहलकनि, ‘हम नहि जायब,’ मुदा बाद मे ओकरा पछतावा भेलैक आ ओ काज करबाक लेल गेल। 30 तखन बाबू दोसरो बेटा लग जा कऽ यैह बात कहलथिन। ओ उत्तर देलकनि, ‘ठीक अछि, बाबूजी, हम जाइत छी।’ मुदा ओ नहि गेल। 31 आब कहू, एकरा सभ मे सँ के अपन बाबूक इच्छानुरूप कयलक?” ओ सभ कहलथिन, “पहिल वला।” यीशु हुनका सभ केँ कहलथिन, “हम अहाँ सभ केँ सत्य कहैत छी, कर असूल कयनिहार आ वेश्या सभ परमेश्वरक राज्य मे अहाँ सभ सँ आगाँ प्रवेश कऽ रहल अछि। 32 यूहन्ना धार्मिकताक बाट देखबैत अहाँ सभ लग अयलाह और अहाँ सभ हुनकर बातक विश्वास नहि कयलहुँ, मुदा कर असूल कयनिहार आ वेश्या सभ विश्वास कयलक। अहाँ सभ ई बात देखलाक बादो अपना पापक लेल पश्चात्ताप और हृदय-परिवर्तन कऽ कऽ हुनकर बातक विश्वास नहि कयलहुँ।
मालिक आ बटाइदार सभक दृष्टान्त
(मरकुस 12:1-12; लूका 20:9-19)
33 “एक आओर दृष्टान्त सुनू। एक गृहस्थ लोक छलाह। ओ एक अंगूरक बगान लगौलनि आ चारू कात सँ ओकरा घेरि देलनि। अंगूरक रस जमा करबाक लेल ओ एक रसकुण्ड बनौलनि आ रखबारीक लेल मचान बनौलनि। तकरबाद किसान सभ केँ बटाइ पर दऽ कऽ परदेश चल गेलाह। 34 फलक समय अयला पर ओ अपन हिस्सा लेबाक लेल नोकर सभ केँ बटाइदार सभ लग पठौलथिन। 35 मुदा बटाइदार सभ हुनकर नोकर सभ केँ पकड़ि, एकटा केँ पिटलक, एकटाक हत्या कऽ देलक और एकटा केँ पथरबाहि कयलक। 36 तखन मालिक पहिल बेर सँ बेसी, आरो नोकर सभ केँ पठौलथिन। मुदा बटाइदार सभ ओकरो सभक संग वैह व्यवहार कयलक। 37 अन्त मे मालिक अपना बेटा केँ ओकरा सभ लग पठौलथिन, ई सोचि जे, ओ सभ हमरा बेटाक आदर करत।
38 “मुदा बटाइदार सभ जखन मालिकक बेटा केँ देखलक तँ ओ सभ अपना मे कहऽ लागल जे, ‘ई अपन बापक उत्तराधिकारी अछि। चलू एकरा मारि कऽ समाप्त कऽ दी, और ई सम्पत्ति जे एकरा भेटऽ वला छैक ताहि पर अधिकार कऽ ली।’ 39 एना सोचि ओ सभ हुनका पकड़ि लेलकनि आ बगान सँ बाहर लऽ जा कऽ जान सँ मारि देलकनि।
40 “आब कहू, बगानक मालिक जहिया औताह तँ ओ एहि बटाइदार सभ केँ की करथिन?”
41 ओ सभ उत्तर देलथिन, “ओ ओहि दुष्ट बटाइदार सभक सर्वनाश करताह आ अंगूरक बगान ओहन बटाइदार सभ केँ दऽ देथिन जे फलक समय अयला पर हुनकर हिस्सा देतनि।”
42 यीशु हुनका सभ केँ कहलथिन, “की अहाँ सभ धर्मशास्त्र मे ई कहियो नहि पढ़ने छी?—
‘जाहि पाथर केँ राजमिस्तिरी सभ बेकार बुझि कऽ फेकि देलक,
वैह पाथर मकानक प्रमुख पाथर भऽ गेल।
ई काज प्रभु-परमेश्वर कयलनि,
और ई हमरा सभक नजरि मे अद्भुत बात अछि!’*
43
एहि लेल हम अहाँ सभ केँ कहैत छी, परमेश्वरक राज्यक अधिकार अहाँ सभ सँ छिनि लेल जायत आ ताहि समूहक लोक सभक जिम्मा मे देल जयतैक जे एकर उचित फल लाओत। 44
[जे केओ एहि पाथर पर खसत से चकना-चूर भऽ जायत, और जकरा पर ई पाथर खसतैक से थकुचा-थकुचा भऽ जायत।]”†
45 मुख्यपुरोहित आ फरिसी सभ हुनकर दृष्टान्त सभ सुनि कऽ बुझि गेलाह जे, ई हमरे सभक सम्बन्ध मे ई सभ बात कहि रहल अछि। 46 ओ सभ यीशु केँ बन्दी कोना बनाओल जाय तकर उपाय सोचऽ लगलाह। मुदा हुनका सभ केँ डर होइत छलनि, कारण जनता यीशु केँ परमेश्वरक प्रवक्ता मानैत छलनि।


text:
समदिया
पटना । देश मे बढि रहल महिला पर हमलाक बीच नेता सबहक आबि रहल विवादित बयान आ व्यवहार चर्चक विषय बनल अछि। देश मे महिला पर अपराध करबा मे सबस आगू महाराष्ट्रक नेता छथि। महाराष्ट्रक नेता पर सबस बेसी मुकदमा महिला पर अपराध क आरोप मे अछि। महाराष्ट्र क हाल सबस खराब अछि। एसोसिएशन ऑफ डेमोक्रेटिक रिफॉर्म आ नेशनल इलेक्शन वॉच क रिपोर्ट क अनुसार भाजपा मे एहन सांसद आ विधायकक संख्या सबस बेसी अछि जिनका पर महिलाक खिलाफ आपराधिक मामला चलि रहल अछि। दूनू संस्था वर्तमान सांसद आ विधायकक 4896 मे स 4845 मामला क विश्लेषण केलक अछि। एहि मे स 1580 सांसद आ विधायक क खिलाफ आपराधिक मामला छल। ओहि मे स 48 क खिलाफ महिला क खिलाफ आपराधिक मामला दर्ज छल। एहि मामला मे भाजपा सबस आगू रहल। एकर बाद शिवसेना आ फेर टीएमसी। भाजपा क 12, शिवसेना क 7 आ टीएमसी क 6 सांसद आ विधायक क खिलाफ महिला क खिलाफ आपराधिक मामला दर्ज अछि।
रिपोर्ट कहैत अछि जे पिछला पांच साल मे भाजपा 47 एहन उम्मीदवार कए, जिनका पर महिला क खिलाफ आपराधिक मामला क आरोप छल, हुनका टिकट देलक। बसपा एहन 35 उम्मीदवार आ कांग्रेस 24 उम्मीदवार कए टिकट देलक।
राज्य क मामला मे महाराष्ट्र 12 सांसद आ विधायक संग सबस आगू अछि ओकर बाद पश्चिम बंगाल फेर ओडिशा आ आंध्र प्रदेश क स्थान अबैत अछि। महिला क खिलाफ कैल गेल एहि अपराध मे महिलाक अस्मिता कए नुकसान पहुंचेबाक, अपहरण आ ज़़बरदस्ती विवाह करबा सन मामला दर्ज अछि। एडीआर सिफारिश केलक अछि जे जाहि उम्मीदवार क खिलाफ गंभीर आरोप अछि हुनका चुनाव लड़बा स रोकल जाये आ राजनीतिक पार्टी कए इ बतेबाक चाही कि ओ कौन मजबूरी मे एहन लोक कए अपन उम्मीदवार बनबैत छथि।
इ रिपोर्ट तखन आयल अछि जखनभाजपा विधायक कुलदीप सिंह सेंगर क ऊपर एकटा नाबालिग संग बलात्कार करबाक गंभीर आरोप लगाल अछि।


text:
(मूल आलेख ‘पापनाशक और शक्तिवर्धक तपश्चर्याएँ’ – अखिल विश्व गायत्री परिवार केर साहित्यालेख केर मैथिली अनुवाद)
आइगक उष्णता सँ संसारक समस्त पदार्थ या तऽ जरि जाइत अछि, या बदैल जाइत अछि या गैल जाइत अछि। एहेन कोनो वस्तु नहि जे आइगक संसर्ग भेला पर परिवर्तित नहि होइत अछि। तपस्याक आइग सेहो एहने होइत छैक। ई पापसमूह केँ गला कय नरम कय दैत छैक, बदैल कय मनभावन बनबैत छैक या फेर जरा कय भस्म कय दैत छैक।
पापक गलनाय – जे प्रारब्ध- कर्म समय केर परिपाक सँ प्रारब्ध आर भवितव्यता बनि गेल छैक, जेकरा भोगल जेनाय अमिट रेखा जेकाँ सुनिश्चित भऽ गेलैक अछि, ओहेन कष्टसाध्य भोग तपस्या केर आइगक कारण गलिकय नरम भऽ जाइत छैक, जेकरा भोगनाय आसान भऽ जाइत छैक। जे पाप परिणाम दुइ मास धरि लेल भयंकर उदरशूल बनिकय प्रकट होमय वला छल, ओ साधारण कब्ज बनिकय दुइ मास धरि मामूली गड़बड़ी कऽ कय आसानी सँ चलि जाइत छैक। जाहि पाप केर कारण हाथ या पैर कटि जइतै, भारी रक्तस्राव होयबाक संभावना छलैक, ओ मामूली ठोकर लगला सँ या चक्कू आदि चुभि गेला सँ दस- बीस बूँद खून बहिकय निवृत्त भऽ जाइत अछि। जन्म- जन्मान्तरक संचित ओ पाप जे कतेको जन्म धरि भारी कष्ट देवयवला छल, ओ थोड़-मोड़ चिह्नपूजा केर रूप मे प्रकट भऽ एहि जन्म मे निवृत्त भऽ जाइत अछि आ मृत्युक पश्चात् स्वर्ग, मुक्ति केर अत्यन्त वैभवशाली जन्म भेटबाक मार्ग प्रशस्त भऽ जाइत छैक। देखल गेलैक अछि जे तपस्वी सबकेँ विद्यमान जन्म मे प्राय: किछु असुविधा टा रहैत छैक। एकर कारण यैह जे जन्म- जन्मान्तरक समस्त पाप समूह केर भुगतानी अही जन्म मे करैत आगाँक मार्ग साफ भऽ जाय, अही द्वारे ईश्वरीय वरदान जेकाँ हलुक-फलुक कष्ट तपस्वी सबकेँ भेटैत रहैत छैक। ई भेल पाप केर गलनाय।
पापक बदलनाय – ई एना होइत छैक जेना पापक फल जे सहय पड़ैत छैक, ओकर स्वाद बड़ स्वादिष्ट भऽ जाइत छैक। धर्मक लेल, कर्तव्यक लेल, यश, कीर्ति आर परोपकारक लेल जे कष्ट सहय पड़ैत छैक, ओ ओहिना छैक जेना प्रसव पीड़ा। परसौती केँ प्रसवकाल मे पीड़ा तँ होइते छैक, मुदा ओहि संग-संग एक तरहक हर्ख सेहो रहैत छैक। चन्द्र-समान मुखाकृतिक सुन्दर बालक/बालिका देखिते ओ सब पीड़ा पूर्णरूपेन बिसरा देल जाइत छैक। राजा हरिश्चन्द्र, दधीचि, प्रह्लाद, मोरध्वज आदि केँ जे कष्ट सहय पड़लनि, ताहि लेल ओहो समय ओ हरखित छलाह। अन्तो-अन्त तक अमर कीर्ति आ सद्गति केर दृष्टि सँ तऽ ओ कष्ट हुनका सब लेल सब तरहें मंगलमय टा रहल। दान देबा मे जतय ऋण सँ मुक्ति होइत छैक, ओतहि यश तथा शुभ गति केर सेहो उपलब्धि हेब्बे टा करैत छैक। तप द्वारा एहि तरहें ‘उधार निपैट जेनाय आर पाहुन सेहो भेट जेनाय’ दुइ कार्य एक संग भऽ जाइत छैक।
पापक जरनाय – पापक जरनाय एहि तरहक होइत छैक जेना पाप एखन प्रारब्ध नहि बनल हो, भूल, अज्ञान वा मजबूरी मे बनल हो, ओ छोट-मोट अशुभ कर्म तपक आइग मे जरिकय अपने-आप भस्म भऽ जाइत अछि। सूखल घास-पातक ढेरीकेँ आइगक छोट चिनगी जराकय भस्म कय दैत छैक, तहिना एहि श्रेणीक पापकर्म तपश्चर्या, प्रायश्चित आ भविष्य मे एना नहि करबाक दृढ-निश्चय सँ अपने आप नष्ट भऽ जाइत छैक। प्रकाशक सम्मुख जेना अन्हार विलीन भऽ जाइत छैक, ओनाही तपस्वीक अन्त:करण केर प्रखर-किरण सँ पैछला कुसंस्कार नष्ट भऽ जाइत छैक आर संगहि ओहि कुसंस्कारक छाँह, दुर्गन्ध, कष्टकारक परिणामक आशंका सेहो अन्त पाबि जाइत छैक।
तपश्चर्या सँ पूर्वकृत पाप केर गलब, बदलब या जरब होइत हो – से बात एकदम नहि छैक, मुदा तपस्वी में एक नव परम सात्त्विक आइग उत्पन्न होइत छैक। एहि आइग केँ दैविक विद्युत शक्ति, आत्मतेज, तपोबल आदिक नामसँ सेहो संबोधित कैल जाइछ। एहि बलसँ अन्त:करण मे छिपल सुप्त शक्ति सब जाग्रत् होइत छैक, दिव्य सद्गुण आदिक विकास होइत छैक। स्फूर्ति, उत्साह, साहस, धैर्य, दूरदर्शिता, संयम, सन्मार्ग मे प्रवृत्ति आदि अनेको गुणक विशेषता प्रत्यक्ष परिलक्षित होमय लगैत छैक। कुसंस्कार, कुविचार, कुटेव, कुकर्म सँ छुटकारा पाबय लेल तपश्चर्या एक रामबाण अस्त्र थिकैक। प्राचीन काल मे अनेकों देव- दानव तपस्या करैत मनोरथ पूरा करऽ वला कतेको वरदान पेलनि।
घसलाक रगड़ सँ गर्मी पैदा होइत छैक। अपना केँ तपस्याक पाथर पर घसला सँ आत्मशक्ति केर उद्भव होइत छैक। समुद्रक मंथन सँ चौदह रत्न भेटलैक। दूधक मंथन सँ घी निकलैत छैक। काम-मंथन सँ प्राणधारी बालक/बालिकाक उत्पत्ति होइत छैक। भूमि- मंथन सँ अन्नक उपजा होइत छैक। तपस्या द्वारा आत्ममन्थन सँ उच्च आध्यात्मिक तत्त्व केर वृद्धिक लाभ प्राप्त होइत छैक। पत्थर पर घसला सँ चक्कू तेज होइत छैक। आइग मे तपेला सँ सोना निर्मल बनि जाइत छैक। तप सँ तपल मनुख सेहो पापमुक्त, तेजस्वी आ विवेकवान् बनि जाइत छैक।
अपन तपस्या मे गायत्री तपस्याक स्थान बहुत महत्त्वपूर्ण छैक। नीचाँ किछु पापनाशिनी आ ब्रह्मतेजवर्द्धिनी तपश्चर्या बताओल जा रहल अछि —
(१) अस्वाद तप
ओहि कष्ट केँ कहल जाइछ, जे अभ्यस्त वस्तु केर अभाव मे सहय पड़ैछ। भोजन मे निमक आ मधुर ई दुइ स्वाद केर प्रधान वस्तु होइछ। एहि मे सँ एकहु जँ न डालल जाए, तऽ ओ भोजन स्वाद रहित भऽ जाइत छैक। प्राय: लोककेँ स्वादिष्ट भोजन करबाक अभ्यास होइत छैक। एहि दुनू स्वाद तत्त्व केँ या एहि मे सँ एक केँ छोड़ि देला सँ जे भोजन बनैत अछि, ओ सात्त्विक प्रकृतिवला टा कय सकैत अछि। राजसिक प्रकृतिवलाक मन ओहि सँ नहि भरत। जेना-जेना स्वाद रहित भोजन मे सन्तोष भेटत, तहिना-तहिना सात्त्विकता बढ़ैत जायत। सबसँ प्रारम्भ मे एक सप्ताह, एक मास या एक ऋतु केर लेल एकर प्रयोग करबाक चाही। आरम्भ मे बहुत लम्बा समय लेल नहि करबाक चाही। ई अस्वाद-तप भेल।
(२) तितिक्षा तप
सर्दी या गर्मी केर कारण शरीर केँ जे कष्ट होइत छैक, ओकरा कने-कने सहन करबाक चाही। जाड़क ऋतु मे धोती आर दोपटा या कुर्ता दुइ वस्त्र सँ गुजारा केनाय, राति केँ रुइयाक कपड़ा ओढिक़य या कम्बल सँ काज चलेनाय, गरम पानिक प्रयोग नहि कय ताजा जल सँ स्नान केनाय, आइग नहि तपनाय, यैह शीत सहन केर तप थीक। पंखा, छाता आर बर्फ केर त्याग यैह गर्मीक तपश्चर्या थीक।
(३) कर्षण तप
प्रात:काल एक-दुइ घण्टा राति रहिते उठिकय नित्यकर्म मे लागि जेनाय, अपन हाथ सँ बनायल भोजन केनाय, अपना लेल स्वयं जल भरिकय अननाय, अपना हाथ से वस्त्र धोनाय, अपन बर्तन स्वयं मजनाय आदि अपन सेवा केर काज दोसर सँ कम सँ कम करेनाय, जूता नहि पहिरि खड़ाऊ या चट्टी सँ काज चलेनाय, पलंग पर शयन न कय तख्ता या भूमि पर शयन केनाय, धातु केर बर्तन प्रयोग नहि कय पत्तल या हाथ मे भोजन केनाय, पशु आदिक सवारी नहि केनाय, खादी पहिरनाय, पैदल यात्रा केनाय आदि कर्षण तप थीक। एहिमे प्रतिदिन शारीरिक सुविधाक त्याग आर असुविधा आदिकेँ सहन करय पड़ैत छैक।
(४) उपवास
गीता मे उपवासक विषय विकार सँ निवृत्त करयवला बताओल गेल छैक। एक समय अन्नाहार आर एक समय फलाहार आरम्भिक उपवास होइछ। धीरे-धीरे एकर कठोरता बढ़ेबाक चाही। दुइ संध्या फल, दूध, दही आदि केर आहार अहुसँ कठिन होइछ। केवल दूध या छाछ पर रहबाक हो तँ ओकरा कतेको बेर सेवन कैल जा सकैत छैक। जल हरेक उपवास मे कतेको बेर अधिक मात्रा मे बिना प्यासो लागल पर पीबाक चाही। जे लोक उपवास मे जल नहि पीबैत अछि या कम पीबैत अछि, ओ भारी भूल करैत अछि। एहि सँ पेटक आइग आँत मे पड़क मल केँ सुखाकय गाँठ बना दैत अछि, तैँ उपवासो मे कतेको बेर पानि पीबाक चाही। ओहिमे नेबो, सोडा, शक्कर मिला लेल जाए, तँ स्वास्थ्य आर आत्मशुद्धि लेल आरो नीक हेतैक।
(५) गव्यकल्प तप
शरीर आर मन केर अनेक विकार केँ दूर करबाक लेल गव्यकल्प अभूतपूर्व तप होइछ। राजा दिलीप जखन निस्सन्तान रहैथ, तँ ओ कुलगुरु केर आश्रम मे गाय चरेबाक तपस्या पत्नी सहित केने छलाह। नन्दिनी गायकेँ ओ चराबैत छलाह आर गोरस केर सेवन करैते ओ रहैत छलाह। गाय केर दूध, गाय केर दही, गाय केर छाछ, गाय केर घी सेवन केनाय, गाय केर गोबर केँ गोइठा सँ दूध गरम करबाक चाही। गोमूत्र केर शरीर पर मालिश करैत माथ मे डालिकय स्नान केनाय चर्मरोग तथा रक्तविकार लेल बहुते लाभदायक होइछ। गाय केर शरीर सँ निकलयवला तेज बड़ सात्त्विक आ बलदायक होइछ, तैँ गाय चरयबाक सेहो बड़ सूक्ष्म लाभ सभ छैक। गाय केर दूध, दही, घी, छाछ पर मनुष्य तीन मास निर्वाह करय, तँ ओकर शरीरक एक तरह सँ कल्प भऽ जाइत छैक।
(६) प्रदातव्य तप
अपना पास जे शक्ति हो, ओहि मे सँ कम मात्रा मे अपना लेल राखि दोसर लेल अधिक मात्रा मे दान देनाय प्रदातव्य तप थीक। धनी आदमी धनक दान करैत अछि। जे धनी नहि अछि, ओ अपन समय, बुद्धि, ज्ञान, चातुर्य, सहयोग आदि केर उधार या दान दऽ कय दोसर केँ लाभ पहुँचा सकैत अछि। शरीरक, मनक दान सेहो धन-दानक भाँति महत्त्वपूर्ण होइछ। अनीति उपार्जित धनक सबसँ नीक प्रायश्चित्त यैह छैक जे ओकरा सत्कार्य केर वास्ते दान कय देल जाय। समयक किछु न किछु भाग लोकसेवाक लेल लगौनाय आवश्यक अछि। दान दैते समय पात्र और कार्यक ध्यान राखब आवश्यक अछि। कुपात्रकेँ देल, अनुपयुक्त कर्मक लेल देल दान व्यर्थ होइछ। मनुष्येतर प्राणी सेहो दानक अधिकारी छथि। गाय, चुट्टी, चिडिय़ाँ, कुत्ता आदि उपकारी जीव-जन्तु केँ सेहो अन्न-जल केर दान देबाक लेल प्रयत्नशील रहबाक चाही।
स्वयं कष्ट सहैत, अभावग्रस्त रहैतो दोसराकेँ उचित सहायता केनाय, ओकरा उन्नतिशील, सात्त्विक, सद्गुणी बनेबामे सहायता केनाय, सुविधा देनाय दान केर वास्तविक उद्देश्य होइछ। दानक प्रशंसा मे धर्मशास्त्र सबहक पन्ना-पन्ना भरल अछि। एकर पुण्य केर सम्बन्ध मे अधिक कि कहल जाए! वेद कहने अछि – “सय हाथ सँ कमाउ आ हजार हाथ सँ दान करू”।
(७) निष्कासन तप
अपन बुराइ आ पाप केँ गुप्त रखला सँ मन भारी रहैत छैक। पेट मे मल भरल रहय तँ ओहि सँ नाना प्रकारक रोग उत्पन्न होइत छैक; ओहिना अपन पाप केँ छिपाकय राखल जाए, तँ यैह गुप्तता रुकल मल जेकाँ गन्दगी आर सड़न पैदा करयवला समस्त मानसिक क्षेत्र केँ दूषित कय दैत छैक। तैँ किछु एहेन मित्र चुनबाक चाही जे बेस गम्भीर और विश्वस्त हो। ओकरा अपन पाप-कथा सब कहि देबाक चाही। अपन कठिनाइ, दु:ख-गाथा, इच्छा, अनुभूति सेहो एहि तरहें किछु एहेन लोक केँ कहैत रहबाक चाही, जे एतेक उदार हो जे ई सब सुनिकय घृणा नहि करय आ कदापि विरोधी भऽ गेलाक बावजूद ओहि बात सबकेँ दोसर सँ प्रकट कय हानि नहि पहुँचाबैथ। एहेन गुप्त बात सबहक प्रकटीकरण एक प्रकारक आध्यात्मिक जुलाब थीक, जाहि सँ मनोभूमि निर्मल होइत अछि।प्रायश्चित्त मे ‘दोष प्रकाशन’ केर महत्त्वपूर्ण स्थान होइछ। गो-हत्या भऽ गेलाक प्रायश्चित्त शास्त्र यैह बतौलक अछि जे मरल गाय केर पूँछ हाथ मे लैत एक सौ गाम मे ओ व्यक्ति उच्च स्वर सँ चिकैर-चिकैर यैह कहय जे हमरा सँ गौ-हत्या भऽ गेल। एना दोष प्रकाशन सँ गौ-हत्याक दोख छूटि जाइत अछि। जिनका संग बुराई कैल गेल हो, ओकरा सँ क्षमा माँगक चाही, क्षतिपूर्ति करबाक चाही आर जाहि तरहें ओ सन्तुष्ट भऽ सकय तहिना करबाक चाही। यदि सेहो नहि हो, तँ कम सँ कम दोष प्रकाशन द्वारा अपन अन्तरात्मा केँ एक भारी बोझ सँ हल्का करबाक चाही। एहि तरहक दोष प्रकाशन लेल ‘शान्तिकुञ्ज, हरिद्वार’ केँ एक विश्वसनीय मित्र मानि पत्र द्वारा अपन दोष केँ लिखिकय ओकर प्रायश्चित्त तथा सुधार केर सलाह प्रसन्नतापूर्वक लेल जा सकैत छैक।
(८) साधना तप
गायत्री केर चौबीस हजार जप नौ दिन मे पूरा केनाय, सवालक्ष जप चालीस दिन मे पूरा केनाय, गायत्री यज्ञ, गायत्रीक योग साधना, पुरश्चरण, पूजन, स्तोत्र पाठ आदि साधना सँ पाप घटैत छैक और पुण्य बढ़ैत छैक। कम पढ़ल लोक ‘गायत्री चालीसा’ केर पाठ नित्य करैत अपन गायत्री भक्ति केँ बढ़ा सकैत अछि और एहि महामन्त्र सँ बढ़ल शक्ति द्वारा तपोबलक अधिकारी बनि सकैत अछि।
(९) ब्रह्मचर्य तप
वीर्य-रक्षा, मैथुन सँ बचनाय, काम-विकार पर काबू रखनाय ब्रह्मचर्य व्रत थीक। मानसिक काम-सेवन शारीरिक काम-सेवनक भाँति हानिकारक होइछ। मन केँ कामक्रीड़ाक दिशि नहि जाय देबाक सबसँ नीक उपाय ओकरा उच्च आध्यात्मिक एवं नैतिक विचार मे लगेनाय होइत छैक। बिना एना केने ब्रह्मचर्यक रक्षा नहि भऽ सकैत अछि। मन केँ ब्रह्म मे, सत् तत्त्व मे लगाकय रखला सँ आत्मोन्नति सेहो होइत छैक, धर्म साधना सेहो आ वीर्य रक्षा सेहो होइत छैक। एहि तरहें एक मात्र उपाय सँ तीन लाभ करऽ वला ई तप गायत्री साधना वला लेल सब तरहें उत्तम होइछ।
(१०) चान्द्रायण तप
ई व्रत पूर्णमासी सँ आरम्भ कैल जाइत अछि। पूर्णमासी केँ अपन जतेक पूर्ण खूराक हो, ओकर चौदहम भाग प्रतिदिन कम करैत जेबाक चाही। कृष्ण पक्षक चन्द्रमा जेकाँ १-१ कला नित्य घटैत छैक, तहिना १-१ चतुर्दशांश नित्य कम करैत चलबाक चाही। अमावस्या आ प्रतिपदा केँ चन्द्रमा एकदम नहि देखाइ पड़ैत अछि। तैँ ओहि दुइ दिन एकदमे आहार नहि लेबाक चाही। फेर शुक्ल पक्ष केर दुतिया केँ चन्द्रमा एक कला सँ निकलैत अछि आ धीरे-धीरे बढ़ैत अछि, तहिना १-१ चतुर्दशांश बढ़बैत पूर्णमासी तक पूर्ण आहार पर पहुँचि जेबाक चाही। एक मास मे आहार-विहार केर संयम, स्वाध्याय, सत्संग मे प्रवृत्ति, सात्त्विक जीवनचर्या तथा गायत्री साधना मे उत्साहपूर्वक संलग्न रहबाक चाही।
अर्ध चान्द्रायण व्रत पन्द्रह दिन केर होइत अछि। ओहिमे भोजनक सातम भाग सात दिन कम केनाय आ सात दिन बढ़ेनाय सँ होइता छैक। बीचक एक दिन निराहार रहनाय सँ होइत छैक। आरम्भ मे अर्ध चान्द्रायण टा करबाक चाही। जाबत एक बेर सफलता भेटए, तखनहि पूर्ण चान्द्रायण लेल डेग बढ़ेबाक चाही।
उपवास स्वास्थ्यरक्षाक बड़ा प्रभावशाली साधन होइछ। मनुष्य सँ खान-पान मे जे त्रुटि स्वभाव या परिस्थितिवश होइत रहैत छैक, ताहिसँ शरीर मे दूषित या विजातीय तत्त्वक वृद्धि होइत रहैत छैक। उपवास काल मे जखन पेट खाली रहैत छैक, तँ जठराग्रि ओहि दोष सबकेँ पचाबय लगैत छैक। एहि सँ शरीर शुद्ध होइत छैक आ रक्त स्वच्छ होइत रहैत छैक। जेकर देह मे विजातीय तत्त्व नहि हेतैक आर नाड़ी मे स्वच्छ रक्त परिभ्रमण करैत रहतैक, ओकरा एकाएक कोनो रोग या बीमारीक शिकायत कदापि नहि भऽ सकैत छैक। तैँ स्वास्थ्यकामी पुरुष लेल उपवास बहुत पैघ सहायक बन्धु केर समान होइछ। अन्य उपवास सँ चान्द्रायण व्रत मे ई विशेषता छैक जे एहि मे भोजन केँ घटेनाय और बढ़ेनाय एक नियम और क्रम सँ होइत छैक, फलस्वरूप ओकर बिपरीत प्रभाव तनिकबो नहि पड़ैत छैक। अन्य लम्बा उपवास मे जाहिमे भोजन केँ लगातार दस-पन्द्रह दिनक लेल छोड़ि देल जाइत अछि, उपवास खत्म करैत समय बहुत सावधानी राखय पड़ैत छैक और अधिकांश व्यक्ति ओहि समय अधिक मात्रा मे अनुपयुक्त आहार ग्रहण कय लेला सँ कठिन रोग केर शिकार बनि जाइत अछि। एना चान्द्रायण व्रत मे कथमपि नहि होइत छैक।
हरि: हर:!!
नोट: कृपया जे कियो एहि स्वाध्यायक अंशक लाभ उठेलहुँ ओ जरुर अपन इष्टमित्र व शुभेच्छु सँ शेयर करू।


text:
तारीख 10 दिसम्बर 2012 – स्थान जन्तर मन्तर, नई दिल्ली, भारत के राजधानी, प्रयोजन मिथिला राज्य पुनर्स्थापना हेतु भारतीय संघ सँ मांग आ 1 दिवसीय धरना, नेतृत्व डॉ धनाकर ठाकुर आ संग सहयोगी प्रो. कृपा नन्द झा, संस्थापक अखिल भारतीय मिथिला पार्टी आर एहि वर्ष बिहार राज्य गीत में मिथिला केर घोर उपेक्षा उपरान्त मिथिला अलग राज्य बनय एकर समर्थन केर हमर प्रथम वर्ष, एहि धरना में हमर युवा मित्र आ राजनीतिक अभियानी सभ सँ सहभागिता केर अपील संग नीक सहभागिता सँ राज्य आंदोलन में सङ्गोर केर दिन।
जन्तर मन्तर पर डॉ बैद्यनाथ चौधरी बैजू केर अगुवाई में अखिल भारतीय मिथिला राज्य संघर्ष समिति केर अनशन जे पार्लियामेंट केर हरेक सेशन केर आरम्भ तिथि पर पिछला कतेको वर्ष सँ होइत आबि रहल अछि ताहि में सेहो व्यक्तिगत सहभागिता पूर्वहु में दैत आंदोलन केर मर्म बुझि रहल छलहुँ। वर्ष धरि 2012 छल। 2011 धरि अलग राज्य केर हम अर्थ साफ नहि बुझैत रही, आ न समर्थन करैत रही, लेकिन बाद में मर्म बुझलहुँ आ तदोपरान्त संग तक देबाक समर्थन देलहुँ।
2013 त मानू मिथिला राज्य लेल क्रांतिकारी गतिविधि सँ भरल वर्ष सिद्ध भेल। कवि एकान्त केर 4 दिवसीय अनशन, अनूप मैथिल व कौशल कुमार केर नेतृत्व में मिथिला राज्य निर्माण यात्रा करैत 10 जिला में 10 दिन जनजागरण अभियान, फेर 5 दिनक दोसर यात्रा, फेर तेसर यात्रा, दरभंगा विश्वविद्यालय, आकाशवाणी, बहेड़ा अनुमंडल पर धरना, रसियारी वेदान्त भूमि पर डॉ लखन बाबू के मूर्ति आगू पदाधिकारी शपथ ग्रहण, बिठौली जनसभा, ग्रामीण जागरण यात्रा, वृहत समन्वय हेतु संयुक्त मिथिला राज्य संघर्ष समिति गठबंधन पुनरुत्थान, जानकी सम्बल छलीह, 2013 जीवनक सर्वाधिक महत्वपूर्ण वर्ष छल मिथिला राज्य आंदोलन में।
2014, भारत मे राजनीतिक परिवर्तन केर एक अत्यधिक महत्वपूर्ण वर्ष, विश्वनेता नरेन्द्र मोदी जी केर राष्ट्रीय नेतृत्व निर्माण केर आरम्भविन्दु। राजनीतिक सूझबूझ आ रणनीति में एतय सँ भयानक मनभेद सोझाँ आयब शुरू भेल, हमर रुचि मिथिला राज्य आंदोलन सँ कटि गेल, कारण हम राजनीतिक स्वार्थ लेल नहि मिथिला केर ऐतिहासिकता आ मैथिल पहिचान लेल नेपालक वासिन्दा रहैत सिर्फ बाहरी सहयोग लेल छलहुँ, राजनीतिक महत्वाकांक्षी नहि अपितु एक सचेतक केर भूमिका में रही। हँ, विराटनगर मिथिला भीतर रहलाक कारण दिल्ली या मुम्बई सँ बेसी नजदीक रही। मोदीजी पीएम बनलाक बाद हम साईंधाम दिल्ली सँ 14 सितम्बर सँ मैथिली महायात्रा मार्फ़त भाषा-संस्कृति जनजागरण में प्रवेश कयल आर ई यात्रा क्रमशः भारत आ नेपालक कतेको स्थान पर सिर्फ पहिचान आ सृजनकर्म केँ बढ़ेबाक दृष्टि सँ कयलहुँ। ई आइ धरि जारी अछि।
तखन आयल 2015, संजय मिश्रा (महासचिव, अभामिपा) ओतय बहिनक विवाह सीतामढ़ी के गांव में आ दरभंगा मुख्यालय में राजेश झा (महासचिव, मिथिला राज्य निर्माण सेना) केर अनुज राकेश जीएस गुरुक विवाह, दुनू में सहभागी भेलहुँ। ताहि राति मिरानीसे केँ फेर सक्रिय करबाक सहमति बनल। एक बेर फेर रणनीति बनल। पटना में चिंतन शिविर लागल। सब समर्पित जुटलहुँ। राष्ट्रीय अधिवेशन नवम्बर में करबाक निर्णय भेल। एम्हर नोटबन्दी आ ओम्हर हमरा सभक अधिवेशन, भेल कोहुना। नेता चयन भेल लेकिन अदूरदर्शी आ हमर सोच विपरीत कतेको निर्णय किछु महत्वाकांक्षी सहयात्री लोकनिक जिद्द पर भेल। बुझले बात छल, ओ किछुए समय मे महत्वहीन भ गेल। 2016 करीब 8 मास केर अटूट विश्वास जिद्द में फिनिश्ड! भ गेल। हमर यात्रा ओतय समाप्त।
आब 2017 सँ 2020 आबि गेल अछि। 2016 केर फेल्योर 2020 केर टारगेट केँ नष्ट कय देलक। तखन महत्वाकांक्षी मित्र सब अपन अपन राग निरन्तर अलापि रहला अछि। मुदा हमरा तेहेन कोनो खास दमदार आ दूरगामी परिणाम आओत से नहि लागि रहल अछि। जानथि जानकी! 2016 में डॉ रंगनाथ ठाकुर केँ नेतृत्व देबाक आ जाहि नारा संग आगू बढ़बाक बात भेलैक, ताहि में कतेको लोक जानकी जीक नाम लैत काज गलत कयलखिन। हुनका सब केँ अपन नीयत अनुसार भोग भोगहे टा पड़तन्हि। निरपेक्षता छोड़िकय पक्षपात करबाक दुर्दशा मिथिला पर कतेक पड़त से त नहि कहब, लेकिन गिरगिटिया रंग अपनाकय जय मिथिला जय जानकी के नारा दैत पद पाबि पदक गरिमा धूमिल करयवला मिथिलावादी शापित रहता ई हम ठोकिकय कहि सकैत छी।
आइ एक मित्र जे हाल एक राजनीतिक समूह केर नेतृत्व में छथि से मेनिफेस्टो पठेलाह। पढ़ि रहल छी। लगभग डेढ़ वर्ष पहिने एक वरिष्ठ मिथिलावादी नेता फेसबुक पर काफी बहस कयने छलाह आ हमरे ऊपर कय मनगढ़ंत आरोप लगेने छलाह, हमर व्यक्तिगत जीवनशैली पर पर्यन्त रंग बिरंगक बात कयने छलाह, बदला में हम हुनका चुनौती देने रही जे एहि बुद्धि विवेक सँ अहाँ पार्टी चलायब आ मिथिला लेल एको डेग बढिकय देखायब से असम्भव अछि। हमरा नहि पता, गछल चुनौती अनुसार कम सँ एको जिलाक सब पंचायत धरि हुनक दल केर संगठन ठाढ़ भेल आ कि नहि, लेकिन हम फेर ठोकिकय कहि सकैत छी जे 2020 त छोड़ू, 2025, 2030 आ आगू कहियो ओहि बुद्धि ज्ञान सँ किछु करब सम्भव होयत। हँ, हम ओहि सब सहयोगी प्रति कर जोडिकय क्षमाप्रार्थना करैत छी जे एक बेर के अनुरोध में आजीवन सदस्यता लेलनि, जानकी जी अहाँक ओहि सहयोग के प्रतिफल नीक अवश्य देती। हम लेकिन लज्जित छी। हमर सोच हारि गेल। लेकिन नैतिक बल हमर 10 गुना बढ़ि गेल जे सियारपंथ कथमपि नहि चलि सकैत अछि। सत्य आ निरपेक्ष केर वगैर कियो एको डेग नहि घुसैक सकैत अछि।
अन्त में, 2020 परिणाम देबयवला वर्ष टार्गेटेड छल। अफसोस, से नहि भ सकल। मिथिलावाद छहोंछित अछि। सब अपनहि डफली अपन राग में अछि। 2013 या 2016 केर गठबंधन शक्ति क्षीण अछि। 2020 ताहि लेल असफल अछि। आब ऐगला पीढ़ी नीक करय से कोरा कल्पना मात्र सम्बल अछि। लेकिन हम किनको हतोत्साहित नहि करय चाहैत छी, बस आत्मनिरीक्षण करू। अलग गेलहुँ त कि केलहुँ, संग रहलहुँ त कि भेल, जीत लेल कि आवश्यक अछि आ से कहिया धरि होयत। शुभमस्तु!


text:
वंदना चौधरी।
आधुनिक शिक्षा:
पूनम आय इंटरमीडिएट में प्रथम श्रेणी स उतीर्ण भेली घर में खुशी के माहौल छल।आब स्नातक में नाम लिखेबा के लेल कॉलेज के सेहो चयन माता पिता संग पूनम क लेलनि।पूनम जेहने देखै में अति सुंदरी छेली तेहने पढ़ाई में अव्वल बच्चे से छेली।हुनकर सुंदरता और विद्वता के चर्चा घर स बाहर दूर दूर तक हुए लागल।
पूनम के सहपाठी मोहन सेहो पढ़ाई में अव्वल छेलाहा संगे पूनम के पसंद सेहो मोने मोन करैत छेलखिन।हुनकर पिता के जखन मालूम भेलैन त ओ बिना देरी केने पूनम के घर हुनकर माता पिता स मोहन और पूनम के विवाह के बारे में बात करैले पहुंच गेलखिन।
दुनु पक्ष बहुत खुशी खुशी ऐ प्रस्ताव के स्वीकार क ललाइन।मोहन के पिता आब कखनो क बाजार जेबा के क्रम में पूनम हाथ के चाय पिबै लेल हुनकर घर पहुंच जेथ।
क्रमशः कतेको बेर ओ पूनम के घर गेला चाये पिबै के लाथे किये त हुनका एकटा बात बहुत खटके छलैन्ह ।जे जखनो ओ हुनका ओतए जाय छेलाहा हुनकर माँ चाय बना के,नाश्ता बना क आनैथ और पूनम कखनो मोबाईल, कखनो टेलिविजन, और कखनो लैपटॉप पर अपना धुन में रहैत छेली।
एत तक जे अपन होय बला ससुर के उइठ के प्रणाम तक करै के सूईध हुनका नही रहैत छलैन्ह।
एक दिन मोहन के पिता के नहि रहल गेलैन और ओ पूनम के माय के बहुत अफसोस के साथ कहलखिन,पूनम एखन हमर पुतहु बने योग्य नै भेल छैथ ।हुनका कनि घर के व्यवहार और संस्कार सेहो दियोंन।जहिया ओ व्यवहार और संस्कार स अवगत भ जेती हम स्वयं हुनका अपन पुतहु के रूप में अपन घर ल जेबनि।पूनम के माय के पैर तर स जमीन जेना घसैक गेलैन ओ अचेत भ भूमि पर खैस परली।
आखिर ई दोष कथी के छियै ? आधुनिक शिक्षा प्रणाली के या टूटैत परिवार के,या बाल बच्चा के अत्यधिक छूट के?
अहूँ सब अपन विचार दियौ महामारी जेका पसरैत अहि समस्या पर।


text:
विशिष्ट व्यक्तित्वक परिचयः हलधर नाग, ओडिशी कवि
आलेखः अखिलेश दीक्षित (मूल हिन्दी मे)
अनुवादः प्रवीण नारायण चौधरी (पोस्ट स्रोतः संजीव सिन्हा, दिल्ली)
निश्चित तौर पर अहाँ सब मे सँ बहुते लोक हिनका जानैत होयब। हमहुँ हिनका ताबत धरि नहि जनैत छलहुँ जाबत धरि ई पद्मश्री सँ अलंकृत नहि भऽ गेलाह। अहाँकेँ पता होयत जे किछुए दिन पूर्व राष्ट्रपति प्रणव मुखर्जी द्वारा देश केर सर्वोच्च नागरिक सम्मान पद्मश्री तथा पद्मभूषण सँ किछेक हस्ती सब केँ सम्मानित कैल गेल। एहि हस्ती सब मे सँ एकटा छलाह उड़ीसाक कवि ६६ वर्षीय “हलधर नाग” जिनका बारे मे नहि तँ बेसी बात टीवी पर आयल आर नहिये अहाँ केँ सोशल मीडिया पर बेसी किछु पढबाक लेल भेटल।
हलधर नाग एक गरीब परिवार सँ अबैत छथि, आर ई तीसरा कक्षा धरि मात्र पढ़ाइ कय पढब छोड़ि देने छथि। ओ बामोस्किल स्कूल गेलाह लेकिन अहाँ विश्वास नहि करब जे ओ आइ पीएचडी कएनिहार छात्र सबहक सबजेक्ट केर लिस्ट मे हमेशा शामिल रहैत छथि। हिनकर नाम पर पांच थिसिस दर्ज अछि आर जल्दिये ओ उड़ीसा स्थित संबलपुर यूनिवर्सिटी केर सिलेबस केर हिस्सा हेता।
हलधर नाग केँ अपन सब कविता आर एखन धरि लिखल गेल २० महाकाव्य कंठस्थ छन्हि। हमेशा खालिये पैरे आर मात्र एकटा धोती आ गंजी पहिरयवला हलधर नाग केर पास कोनो डिग्री नहि अछि, मुदा आइ हुनकर कविता सबपर शोध करैत छात्र सब डिग्री प्राप्त कय रहला अछि। मूल रूप सँ कोस्ली भाषा मे कवितादि लिखनिहार हलधर नाग १९९० सँ लेखन कय रहला अछि।
आब ई सब हम एतय एहि लेल शेयर कय रहल छी जे किछु लोक केँ लगैत छन्हि जे सबटा ज्ञान स्कूल केर किताबहि टा मे निहित रहैत अछि। जे जतेक बेसी डिग्री अर्जन करैत रखने छथि, ओ ओतेक बड़का ज्ञानी छथि। कम सँ कम हलधर नाग जेहेन लोक एहि मिथक केँ गलत साबित करबाक लेल एक बेहतरीन उदाहरण छथि। कियैक तऽ जखन तुलसी, रहीम और कबीर केर उदाहरण देल जाएत छल तऽ वैह लोक सब आधुनिक समय केर दुहाई दैत छलाह। आब हलधर नाग तऽ औझके समय मे छथि। ताहि लेल “सिर्फ स्कूल टा ज्ञान प्राप्ति केर साधन थीक”, एहि मिथक केँ तोड़बाक लेल हिनका सँ बेहतरीन उदाहरण कियो आर नहि भऽ सकैछ।


text: पटना। गंगा मे व्याप्त प्रदूषणक प्रति लोक कए जागरूक करबाक उद्देश्य स प्रस्तावित गंगा नदी क लहरि पर कैबिनेट क बैठक क लेल कनि आओर बाट ताकए पड़त। मंगलदिन क बैठक पर्यटन निगम क जलयान ‘एमवी गंगा विहारÓ पर प्रस्तावित छल, मुदा अंतिम समय मे कार्यक्रम कए टालि देल गेल। सूत्र क अनुसार मुख्यमंत्री क अस्वस्थता कए देखैत एकरा मुख्य सचिवालय क कैबिनेट हाल मे करबाक निर्णय लेल गेल। मंत्रिमंडल विभाग गंगा क लहर पर बैठक करबाक संबंध मे सूचना प्रसारित करि देने छल। कहल गेल छल जे पौने चारि बजे बांकीपुर क्लब घाट पर जलयान मे स्थान ग्रहण करि ली। बैठक चारि बजे स निर्धारित छल। इ पहिल मौका होइते जखन गंगा क थिरकैत लहर पर मंत्रिमंडल क सदस्य कैबिनेट क बैठक कए नीतिगत निर्णय लइतथि। मुख्य सचिवालय क बाहर मुख्यमंत्री आवास मे विशेष परिस्थिति मे बैठक होइत अछि। हां, पटना क बाहर किछु माह पूर्व विकास यात्रा क क्रम मे बेगूसराय क बरबिग्घा गाम मे कैबिनेट क बैठक भ चुकल अछि।


text:
पटना। लोकसभा चुनाव क दौरान बिहार मे एहि बेर राज्य सरकार क कामकाज पर सकारात्मक मतदान भेल। दू दशक तक लगातार पिछड़ल एहि प्रदेश मे मुख्यमंत्री नीतीश कुमार 40 महीना क अपन सुशासन स विकास क उम्मीद जगौलथि आ कानून व्यवस्था कए दुरुस्त करि भयमुक्त वातावरण देलथि, जाहि स राजग क पक्ष मे तेज लहर चलल। एहि आवेग मे राजद प्रमुख लालू प्रसाद आ लोजपा अध्यक्ष रामविलास पासवान समेत कईटा विपक्षी दिग्गज क ‘बंगलाÓ उजडि़ गेल। दिलचस्प त इ रहल जे जनता एकोटा बाहुबली कए दिल्ली जेबाक मौका नहि देलक। मतदानक दौरान हिंसा लेल कुख्यात बिहार में एहि बेर इतिहास रचल गेल। पहिल चरण में झारखंड से लागल सीमा पर किछु हिंसा जरूर भेल, मुदा कुल मिला कए एहि बेर मतदानक दौरान एक बूंद खून कतहु नहि बहल। शांतिपूर्ण मतदान क लेल राज्य प्रशासनक संग-संग बिहारक जनता कए सेहो धन्यवाद देबाक चाही।
कोसी क कहर वाला इलाका मे जदयू-भाजपा उम्मीदवार क पक्ष मे जेना भारी मतदान भेल, ओ साबित करैत अछि जे नीतीश सरकार बर्बाद भ चुकल एहि इलाका मे बचाव आ राहत क लेल नीक काज केलथि अछि। विपक्षक संग-संग बिहार कए गर्त मे ल जेबाक पहिल कोशिश करिनिहार जगन्नाथ मिश्र तक कोसी त्रासदी क समय सरकार कए लगातार नाकाम बता रहल छलाह, मुदा जनता सरकार क संकट प्रबंधन कौशल पर पक्का मोहर लगा देलक। बिहार क चुनाव परिणाम स एकटा गप स्पष्ट भेल जे जनता कए नीतीश सरकार क काम करबाक शैली पसंद आबि रहल छैक। जेना सुदूर गाम क सड़क बनि रहल अछि, स्कूल-कॉलेज मे पठन-पाठन क सिलसिला शुरू भेल अछि आओर अस्पताल क स्थिति सुधारल अछि, ओकरा जनता दिल खोलि कए पसंद केलक अछि।
मुख्यमंत्री अपन लगभग हर चुनावसभा मे लॉ एंड आर्डर मे सुधार क दावा करैते इ कहैत छलाह जे लालू राज लौटल, त अहां बुझब। एकर मतदाता पर काफी असर भेल। एहन नहि होइते त सीवान क बाहुबली शहाबुद्दीन क कनिया हेना शहाब (राजद), सूरजभान क कनिया वीणा सिंह (नवादा) आ बाहुबली रामा सिंह (आरा) नहि हारिक मुंह देखतथि। वीणा सिंह आ रामा सिंह लोजपा क टिकट पर प्रत्याशी छलथि। हालांकि चुनाव लोकसभा क छल, मुदा परिणाम राज्य क नीतीश सरकार क लेल जनमत संग्रह साबित भेल। जाहिर अछि जे बिहार क जनता एखन नीतीश कुमार कए काज करबा लेल मौका आओर देबय चाहैत अछि। हुनका परेशान करबा लेल लोजपा सुप्रीमो पासवान कए न सिर्फ पराजय भेटल, बल्कि पार्टी लोकसभा स बाहर करि देल गेल। राज्य मे लोजपा क सूपड़ा साफ भ गेल अछि। राजद सुप्रीमो लालू प्रसाद ओना सारण स चुनाव जीतबा मे कामयाब रहलाह, मुदा हुनकर पार्टी कए भारी शिकस्त भेटल। बिहार मे एहि बेर कांग्रेस क राजद लोजपा गठबंधन स हटबाक सेहो असर भेल। एक आत कांग्रेस क तेवर ओकर परंपरागत मतदाता क राजद-लोजपा क संग छोड़बाक मौका देलक, दोसर दिस राजद क एमवाई(मुसलमान-यादव) समीकरण सेहो ध्वस्त भ गेल। मुख्यमंत्री नीतीश कुमार का अतिपिछड़ा और महादलित कार्ड सेहो कारगर रहल। मिथिला इलाका मे त राजद आ लोजपा गठबंधन (चौथा मोर्चा) कए खाता तक नहि खुलल।


text:
दिल्ली में अबय के बाद जे किछ चीज़ देख क झटका पर झटका लागल ओहि में आन चीज़ संगहि एकटा सामग्री हमेशा रहल । दिल्ली में भेटय बला खाद्य पदार्थ , नामे सब फ़ास्ट फ़ूड , त ओहिना हमरा सब एहेन सुलो मोसन के लेल त ओहिना ऊ सब एक टा अजगुते आइटम बनि जाइत अईछ । पहिल बेर , चाउमीन के प्लेट देख क चित्कार मारि कर कूदि उठलौं ।
ई की छी यौ ,बीच में बीच में पडल , बंधा कोभी आ शिमला मिर्च के कतरा सब जानल पहचानल छल ।मुदा ई मोटका डोरी सबके बीच में एकर ओकाइते की । खैर बाद में पता चलल कि , ई ताहि टाईम में कम्मे में बेसी भकोसय लेल एक टा कुल मिला ठीके ठाक आयटम छल । खैर , एकरा बाद बरगर , हॉट डॉग , कहू त गर्म कुकुर , नाम ने देखल जाऊ , आ किदैन कहादैन स पाला पडैतै रहल , अखनो पडि जाइत अईछ ।
किछ साल पहिलें स दैखैत छी त , सर्दी आ आब त गर्मियो में , ठेली लग मार धिया पुता , छौंडा ,बचिया सब , प्लेट भरि भरि क उसनल आइटम चटनी लगा लगा सुसुआ सुसुआ कर खा रहल अईछ ।नाम पता चलल मोमो । मोमो , इह , खैर जहन देखलौं त ई मोमो दू तरह सं देल जाय रहल छहल । एकटा उसनल ,जाहि द देखलियै त पता चलल कि भाप पर उसनल जाइत छै , आ एकटा तरल । दुन्नु संगे एकदम कउरू चटनी आ बुझायल जे बंधा कोभी के पात के उसनल पईन मसल्ला संगे , सूप जकां ।
एक दिन ई मोमो जी सेहो सामने आबि गेला । उसनल आ तरल दुनु । खेला पर देखलौं त ई मोमो जी के पेटो में उसनल बंधा कोभी (बंद गोभी) भरल छल । गौर सं जहन अई मोमो के शकल देखलौं त चिंहुंक उठलौं । आ रे तोरि के ई त ..दल पिट्ठी अईछ यौ । मां बनबैत छल । चना दालि में अहिना आटा के पिट्ठी बना क उसीन क ओहि में देल जाइत छल ।
इ दलपिट्ठी के नबका वर्जन , आ बंद कोभी संगे सामन आयल मोमो खा क मोन मोमोआ जकां गेल । अहां की खेलौं हैं ….दलपिट्ठी कि मोमो यौ ???
DISCLAIMER: The author is solely responsible for the views expressed in this article. The author carries the responsibility for citing and/or licensing of images utilized within the text.


text:
काल्हि १८ जनवरी २०२१ सन्ध्या साढे ५ बजे करीब काशी मे उपचाररत कवि प्रणव नार्मदेय केर दुखद निधन भऽ गेलनि। सोशल मीडिया मे ई खबरि समस्त मैथिली साहित्य जगत केँ मर्माहत कय देलक आ देर राति धरि लोक अपन-अपन स्मृति आ कवि नार्मदेय केर मार्मिक रचना सभ शेयर करैत हुनका श्रद्धाञ्जलि समर्पित करैत देखेलाह। सब सँ पहिने ई समाचार नवारम्भ प्रकाशनक संचालक आ साहित्यकार संगहि प्रणव नार्मदेय केर साहित्यिक आ वास्तविक जीवन मे अत्यन्त समीप रहनिहार व्यक्तित्व अजीत आजाद फेसबुक स्टेटस सँ देलनि आर तदोपरान्त त लगभग सब कियो हुनका श्रद्धाञ्जलि दैत देखेलाह।
अजीत आजाद द्वारा देल गेल बाकी अपडेट सँ पता चलैत अछि जे प्रणव नार्मदेय पिछला एक मास सँ काशी स्थित अस्पताल मे इलाजरत रहथि। वरिष्ठ साहित्यकार धीरेन्द्र प्रेमर्षि द्वारा शोक सन्देश दैत ईहो कहल गेल अछि जे ओ लीवर कैन्सर सँ संघर्ष कय रहल छलथि। समग्र मे मैथिली केर एक चर्चित युवा कवि प्रणव नार्मदेय बहुत अल्पावस्था मे एहि इहलोक सँ विदाह भऽ सब केँ दुःखी कय परलोक सिधारि गेलथि। सारा मैथिली साहित्य जगत हुनकर अभाव केँ महसूस कय रहल अछि। मैथिली जिन्दाबाद केर तरफ सँ विनम्र श्रद्धाञ्जलि!!
अनकर पापक तील-चाउर कहिया धरि बहतै
धौजनि अप्पन अहिना ओ कहिया धरि सहतै
सुधुआक मुँह सभदिना रहलै चाटैत कुकुरे
नहि बाजत जँ लोक त’ चुप कहिया धरि रहतै
सुन्नर लबनी सभमे पौरल छै माहुर अगबे
दिव्य रूप, अतमा कुरूप कहिया धरि लहतै
धनबल-जनबल पयने भेल बताह फिरै ओ
अपने टा मोनक बात कहू कहिया धरि कहतै
बुझहे पड़तै लगहरि बिसुखल मालक अन्तर
घीबक लेल खाली अथरा कहिया धरि महतै
छैक बेगरता बनबहि पड़तै कर्मक नव मन्दिर
नवो लोक पुरने गहबरकेँ कहिया धरि गहतै
धैरज, आस, भरोस जोगओने राखब संगी
भीत अन्हारक मोटका ई जहिया धरि ढहतै
– प्रणव नार्मदेय जीक ग़ज़ल
ई सत्ता सँ सत्ताधीशक अनुबन्ध भेलैए
सच सुनबहु पर आब प्रतिबन्ध भेलैए
छै जकरे बिक्खे मारल राज-समाज ई
ओकरेलेल लाबा-दूधक प्रबन्ध भेलैए
जै अल्ला-ईशक ना’ पर मरलै लोक से
जीवन-धारक वएह दुहू तटबन्ध भेलैए
जे सभ आस-भरोसक लेने छल ज़िम्मा
ओहि रखबारक चोरे सँ सम्बन्ध भेलैए
– प्रणव नार्मदेय जीक ग़ज़ल
१५ जनवरी १९७८ – मदन कान्त झा एवं नर्मदा झा, ग्राम – हरिपुर मजराही (कलुआही), मधुबनी जिला केर पुत्र केर रूप मे एहि धराधाम मे आयल छलाह प्रणव नार्मदेय । बहुत कम समय मे कइएक उपलब्धिमूलक कार्य मैथिली भाषा आ साहित्य लेल कय गेलाह । हुनकर कतेको रास कथा, निबन्ध, कविता, गजल आदिक विभिन्न पत्र-पत्रिका सब मे प्रकाशित होइत रहल अछि । हुनकर अपन लिखल रचना संग्रह पुस्तक रूप मे ‘विसर्ग होइत स्वर’ नवारम्भ प्रकाशन द्वारा प्रकाशित भेल छन्हि । हाल किछु वर्ष सँ मधुबनी मे अपन निजी रोजगार करैत जीवनयापन करैत छलाह । ताहि सँ पहिने किछु वर्ष ओ कतारदेशक राजधानी दोहा मे वैदेशिक रोजगार मे कार्यरत रहलथि । दोहा (कतार) मे सेहो साँझक चौपाड़ि नामक साहित्यिक कार्यक्रम केर संयोजन मे विन्देश्वर ठाकुर व अन्य मैथिली सृजनकर्ता लोकनिक संग सक्रिय रहलाह । दोहार सँ प्रकाशित ‘परदेशी आखर’ केर सम्पादन सेहो ओ करैत रहथि । ई एकटा त्रैमासिक पत्रिका थिक मैथिलीक । साहित्य आ कला मे काफी रुचि छलन्हि । तबला वादन सेहो करैत रहथि । हुनकर रचना मे एकटा अलग वैशिष्ट्य आ धार देखल जाइत – विज्ञ आ मर्मज्ञ अक्सर यैह बात कहल करथि ।
मैथिली जिन्दाबाद केर सम्पादक प्रवीण नारायण चौधरी हुनका संग आखिरी भेंट २०१८ केर विद्यापति स्मृति पर्व समारोह कुर्सों केँ मोन पाड़ैत श्रद्धाञ्जलि अर्पित करैत ईश्वर सँ हुनक आत्मा केँ चिर शान्ति प्रदान करबाक प्रार्थना करैत छथि । ताहि सँ पूर्व सेहो कइएक बेरुक भेंटघांट आ हुनकर प्रस्तुतिक विशेष अन्दाज – समर्पण आ हँसमुख चेहरा ओ विशेष रूप सँ मोन पाड़ि रहला अछि । २०१८ केर एक आयोजन स्व. चतुर्भुज आशावादी स्मृति उत्सव मधुबनी मे प्रणव नार्मदेय संग मधुबनी सँ मलंगिया धरिक यात्रा आ मैथिलीक महान स्रष्टा नाटककार महेन्द्र मलंगिया जीक आवासगृह मे आतिथ्य केँ मोन पाड़ैत ताहि समय काफी रास अन्तरंग बातचीत सेहो मोन पाड़ैत कहैत छथि जे जीवनकाल मे सेहो प्रणव केँ काफी रास आहत करऽवला घटना सब घटल छलन्हि, लेकिन ओ ताहि सब दर्द केँ स्वयं हलाहल विष जेकाँ पीबिकय अपन जीवन केँ बेर-बेर सही मार्ग पर आ सक्रियता सँ जियए के चेष्टा करैत रहल छलाह । मनुष्यक जीवन मे अस्थिरता बहुत पैघ दुर्दशा मानल जाइत छैक, लेकिन विधनाक खेल केँ मनुष्य कि रोकि सकैत अछि… ओ त घटित होइते रहलैक अछि, होइते रहतैक… प्रणव नार्मदेय समान संघर्षशील आ कर्मठ सृजन-सपूत द्वारा एतेक रास जीवनक दर्द आ घटित घटना सब सँ लड़ैत-जूझैत आखिरी समय सेहो कैन्सर जेहेन खतरनाक रोग सँ लड़ैत जीवन अन्त कयलनि, ई हम मानवक संवेदना केँ बड जोर सँ हिला रहल अछि, एक महाभूकम्प जेकाँ बुझा रहल अछि। बेर-बेर श्रद्धाञ्जलि हे कवि – हे सुच्चा मैथिलीपुत्र! स्वयं जानकी अहाँक आत्मा लेल सम्बल होइथ, अहाँ चिर शान्ति प्राप्त करी। अमरता त भेटिये गेल मैथिलीक सेवक केर रूप मे। अलविदा प्रणव! अलविदा!! जरूर हम सब फेरो भेटब!!


text:
स्वाध्याय
– प्रवीण नारायण चौधरी
संख्या 1 सँ 10 केर ई विलक्षण दर्शन
(Excellent Philosophy of Number From 1 To 10)
आजुक स्वाध्याय मे एकटा बहुत विलक्षण दर्शन केर प्राप्ति भेल अछि। अपने लोकनि संग साझा करैत बहुत प्रसन्नता भेटि रहल अछि।
शरीर 1 गाछ छी।
एहि पर 2 गोट चिड़ै बैसैत अछि। एकटा एहि गाछक फर खाइत अछि, दोसर केवल साक्षी रूप में देखैत अछि।
एहि गाछक जैड़ 3 दिशा में पसरल अछि। सत्व, राजस आ तामस। जेना गाछक जैड़ के विस्तार अनेकों शाखा-प्रशाखा में होइत छैक, तहिना शरीर रूपी गाछक जैड़क ई तीन मूल शाखा प्रकृति केर गुण (सतोगुण, रजोगुण आ तमोगुण) अनुसारक संसर्ग सँ मनुष्य अपन जीवन-अवधि बढ़बैत अछि।
एहि तीन गुण केर संग विभिन्न प्रकार के संसर्ग सँ जीव 4 प्रकार के पुरुषार्थ केर प्राप्ति करैत अछि। धर्म, अर्थ, काम आ मोक्ष केर स्वाद लैत अछि।
एहि भौतिक फर के स्वाद 5 इन्द्रिय द्वारा ग्रहण कयल जाइछ।
पाँच इन्द्रिय जे ज्ञान अर्जित करैत अछि से 6 प्रकार केर कीड़ा (दोष) सँ प्रभावित होइत अछि। शोक, मोह, दुर्बलता, मृत्यु, भूख आ प्यास।
ई भौतिक शरीर 7 कोशा (आवरण) सँ झाँपल अछि। त्वचा, पेशी, मांस, मज्जा, अस्थि, वसा आ वीर्य।
गाछ में 8 गोट ठाढ़ि अछि। पृथ्वी, जल, अग्नि, वायु, शून्य (आकाश), मन, बुद्धि तथा अहंकार।
शरीर मे 9 गोट दरबज्जा अछि। 2 आँखि, 2 नथुना, 2 कान, 1 मुँह, 1 शिश्न आ 1 गुदा।
शरीर के अन्दर 10 तरहक आन्तरिक वायु (प्राण) अछि। प्राण, अपान, उदान, व्यान, समान, नागा, कूर्म, देवदत्त, कृकला आ धनन्जय।
2 पक्षी में 1 जीवात्मा आ 2 अन्तर्यामी भगवान!
– कठोपनिषद
(आजुक स्वाध्याय सँ संग्रहित)
हरिः हरः!!


text:
लघुकथा
– रूबी झा
गौतम आ गीता दुइ भाइ-बहिन रहैथि, दुनू भाइ बहिन केर विवाह भ गेल रहैन । आ हुनक माय-बाबूजी केर देहान्त भ गेल रहैन। दुनू भाइ-बहिन में बहुत ज्यादा स्नेह-प्यार रहैन। एक दोसर लेल चौबीसो घंटा तैयार रहैय छलखिन्ह। सीया (गौतम केर कनियाँ) सँ “देखू! हमरा अहि दुनियाँ में अपन कहैय बला त बहिन के अलावा कियो नै अछि। तेँ हमर बहिन सँ किछु कहियो गलतियो भ जाय तँ ओकरा माफ कय देबैक, आखिर नैहर के अलावा ओकरा और तँ कियो छहियो नै। हम अहाँ ओकर माय-बाप, भाइ-भाउज सब किछु छियैक।” समय दुनू भाय-बहिन केर बहुत सुंदर सँ बीति रहल छलैन । एक दिन अचानक गौतम केँ समाद एलैन जे अहाँ के बहिन-बहनोइ अस्पताल में छथि से चलियौक जल्दी सँ। ई दौड़ल-दौड़ल गेलाह, ओतय जा अचंभित भ गेलाह। बहिन-बहनोइ दुनू मृत पड़ल रहथिन्ह हुनकर ननकिरवा-ननकिरवी दुनू अस्पताल में जोर-जोर सँ कनैत रहथिन्ह, जे कि एक और तीन साल के रहथिन्ह । गौतम भगिना-भगिनी केँ समेटिकय कोरा लेला आ ओतय जे लोक सब रहथिन्ह तिनका भरल आँखि नोर लय केँ पूछैय लगला जे कि भेलैय हमरा बहिन-बहनोइ केँ। ओतय जे लोक सब रहथिन्ह ओ सब कहैय लगलखिन्ह जे चारु सड़क किनारे पड़ल छलाह तँ हम-सब उठा कय एतय लेने एलियैन। हिनका सभक एक्सीडेंट भऽ गेल छलैन, कने-कने क हुकहुकि छलैन ओ अहाँ के नाम पता बता दुनियाँ सँ चैल गैली। गौतम दुनू बच्चा केँ लय केँ अपन पत्नी केँ सामने पहुँचला आ कहला सीया एकर दुनू के माय-बाप नहि रहलैक, आय सँ हम अहाँ एकर माय-बाप छियैक। अपन बच्चा सब केर संगे एकरो दुनू के पालू-पोसू । हाँ एकटा बातक ध्यान राखब मामा-मामी नैह ई दुनू अहाँ के माय आ हमरा बाबूजी कहय।सीया अपन आँचर पसारि दुनू बच्चा केँ समेट लेली। आ कनिकबो अपन बच्चा सँ कम स्नेहक छाहैर में नहि रखलीह। भगिनी केर विवाह खूब धूम-धाम सँ केलथि आ भगिना केर अपना सम्पत्ति में सँ बेटा जेकाँ हिस्सा देलथि। गौतम हमेशा सीया सँ कहैय छलखिन्ह अहाँ महान छी, हम ताउम्र अहाँक ऋणी रहब, अहाँ सच में सीया छी।


text:
मजेदार मैथिली चुटकुला - एकटा गांव मे एगो चोर घूइस गेलै
एक बेर एकटा गावं मे एगो चोर घूइस गेलै, तकरा छेदीया और फेकना पकइरक बड माईर मारल कइ।
चोर (कानैत-कानैत बाजल) - छोईर दे हमरा आब नाई मार...
फेकना - इ छै लुडो क गोटी, चलै छीयौ 1 स 5 तक एलौ Jokes in MaithiliMaithili ChutkuleMaithili Jokesमैथिली चुटकुलामैथिली जोक्स Read More
मजेदार मैथिली चुटकुला - बिजली कत स आबय छय?
मास्टर साहेब (बौआ से) - बताउ बौआ बिजली कत स आबय छय?
बौआ - यौ मास्टर साहेब हमरा नानी गाम स आबय छय...
मास्टर साहेब - से केना बुझलिये?
बौआ - जखन लाइट जाई छय त पप्पा कहय छथिन 'सार सब फेर स लाइट काइट Jokes in MaithiliMaithili ChutkuleMaithili Jokesstudent teacher maithili jokesमैथिली चुटकुलामैथिली जोक्स Read More
मजेदार मैथिली चुटकुला - बेटा बर बुधियार
पापा (बेटा से कहलक) - तोरा स्कूल स उपराग एलो हन!
बेटा - उपराग कोना ऐतै?
पापा - किया?
बेटा - हम त 5 दिन स स्कूले नै गेलो हन!
😜😜😜😜😜😜😜😜
➥ मैथिली चुटकुला और पढ़ैय के लेल क्लिक करू। Father Son JokesJokes in MaithiliMaithili ChutkuleMaithili Jokesमैथिली चुटकुलामैथिली जोक्स Read More
मैथिली चुटकुला - एक दिन बौआ क्रीम किनै लेल गेल दुकान
बौआ (दुकानदार स) - गोर करे बला क्रीम छ की तोरा दुकान म?
दुकानदार कहलक - हाँ छै।
बौआ - त लगबै किया नै छहक तोरा देख सब दिन डैर जै छी हम।
😜😜😜😜😜😜😜😜
➥ मैथिली चुटकुला और पढ़ैय के लेल क्लिक करू। Jokes in MaithiliMaithili ChutkuleMaithili Jokesमैथिली चुटकुलामैथिली जोक्स Read More
मैथिली चुटकुला - मैडम जी इ सब बच्चा क टिकिट लागत
एकटा महिला तीनटा बच्चा के साथ बस में यात्रा क रहल छल।
कंडक्टर महिला स :- मैडम जी इ सब बच्चा क टिकिट लागत, उम्र बताउ सब के?
महिला :- पहिले वाला के दू साल, दूसर वाला के ढाई साल और तेसर Jokes in MaithiliMaithili ChutkuleMaithili Jokesstudent teacher maithili jokesमैथिली चुटकुलामैथिली जोक्स Read More
एकदिन सोनु मोनु गाऊं से बाहर घुमेबाक लेल गेल छल। बाटमें एगो पैघ आदमी अप्पन कपार के पत्थर प खूब जोर से पिट रहल छल। हुनका देखिक सोनु कहैत अछि...
सोनु : रे, मोनु इ बुढ़वा अप्पन कपार किया पिट रहल अछि।
मोनु : हमरा की पता... चल त बुढ़वा सँ पुछैत Jokes in MaithiliMaithili ChutkuleMaithili JokesSonu Monu Jokesमैथिली चुटकुलामैथिली जोक्स Read More
एक बेर दुर्गेश बाबु ओफिस स थाकल अपन घर पहुंचलाह
कनिया स कहलखिंह - हे सुनय छी... एक कप चाय बनाबु ने माथ मे दर्द जकां बुझा रहल अछि...
हुनकर कनिया कोनो बात के ल क फुलल छलीह
कनिया कहलखिंह - हमरा बुते नय हैत... गर्दन मे बहुते दर्द भ रहल अछि... पिबै husband wife maithili jokesMaithili Jokespati patni jokesमैथिली चुटकुलामैथिली जोक्स Read More
मैथिली चुटकुला - चिंटू Vs शिक्षक
चिंटू : गुड मॉर्निंग टीचर
शिक्षक : गुड मॉर्निंग बच्चा लोकइन।
शिक्षक : आजु कक्षामें सोनिया दिख नई रहल अछि।
चिंटू : सर, सोनिया करबाबे गेल अछि।
शिक्षक : चुप नालायक, जे मन में अबैत छऊ से बकैत छ, विधा Jokes in MaithiliMaithili ChutkuleMaithili Jokesstudent teacher maithili jokesमैथिली चुटकुलामैथिली जोक्स Read More
प्रदीप भाय एक दिन दुर्गेश जी के दुकान पर गेला और कहल खिन
प्रदीप भाय - दुर्गेश जी आहा हमरा एगो लेडीज और एगो जेंट्स हीटर दिय ठण्ड आबी गेल।
दुर्गेश जी - हीटर में लेडीज और जेंट्स थोरे नै होय छै, आहा की बकलेल वला गप करे छी।
प्रदीप भाय - होय Jokes in MaithiliMaithili ChutkuleMaithili Jokesमैथिली चुटकुलामैथिली जोक्स Read More
दुर्गेश प्रदीप जी मुर्गी फॉर्म खोल्लैथ लेकिन बहुत घाटा में चले छ्लेथ।
एक दिन ओ मुर्गी के कहलखिन - "कैल स तु सब दु टा क अंडा दिहें नहीं त हम तोरा कैट देबो"
प्रातः काल दुर्गेश प्रदीप जी फॉर्म पर गेला और देखलखिन जे सब मुर्गी दु-दु टा अंडा देलक लेकिन CockJokes in MaithiliMaithili ChutkuleMaithili Jokesमालिकमुर्गामैथिली चुटकुलामैथिली जोक्स Read More


text:
विशिष्ट व्यक्तित्व परिचयः प्रीति प्रिया झा – मैथिली कवियित्री
संकलनः शिव कुमार झा टिल्लू, जमशेदपुर सँ
लेखनी सँ व्यक्तित्वक पहिचान कैल जाएछ। स्रष्टा प्रीति प्रियाक लेखनी मे प्रस्तुत अछि बेटा, बेटी एवं छठि परमेश्वरी पर तीन कविता। अन्त मे कवियित्रीक परिचय तथा संकलनकर्ता स्रष्टा शिव कुमार झा टिल्लू भाइ द्वारा संस्मरणक किछु शब्द। मैथिली जिन्दाबाद पर शीघ्रे प्रकाशित होयत प्रीति प्रिया केर विस्तृत साक्षात्कार। आइ हुनक लेखनी व जीवनी सँ परिचित होइ हम सब।
१. कऽ देलखिन उपकार महाशय (कविता)
कऽ देलखिन उपकार महाशय
बेटा बनि जनम की लेलखिन
लगैछ जेना अश्वमेध यज्ञक
विश्वविजेता- श्रीराम वा पुष्यमित्र
पाग-मौर मुरेठा ओ पगरी
पहिरबाक उमेर भेलनि नै की
महाराजक भाव राजकुमारक ताउ
बिकबाक लेल तैयार
सत्य हरिश्चन्द्र वचन खातिर
सेहो बिकल छलाह
मुदा! तैयो माथ निचाँ छलनि
एहेन वरदक कोन इज्जति
कोन मान….?
बचबू भगवान
एहेन दैत्यसँ
आर्यावर्त्तक नारीकेँ
चाम मोट, बोल चाखगर
तराजू कमजोर पासंग भरिगर
लाखक लाख टकाक संगे-संग
सोनाक गरदाम चारि चक्का चाही
किछु दिन पछाति एरोप्लेन मांगतथि
कनियाँ चाहियनि विश्वसुन्दरी
डूमि रहल समाज काटरक लीलामे
दुर्भाग्य जे नारीक शत्रु नारी
बापसँ बेसी माय पसारथि गोरथारी
जखन बेटीक माय
तखन कनैत अछि
जखन बेटाक माय
तँ मंगरैल बेटाकेँ
“वासमती” सन कनियाँ चाहियनि
एक्केटा कन्यामे
सोल्होकला छत्तीसो गुण
समाजक अद्योगति उग्र भऽ गेल…।
२. बेटी (कविता)
जन्मए काल, आमक मज्जर
खुशीक पेटार
घरक लक्ष्मी बेटी
मुदा मंचेटापर
सभ कहै छइ बेटी-बेटा एक समान
तँ किअए दुख मनबैत छी
कन्याक जन्मपर
किअए नै जन्माएल जाइ छइ बेटी
एकटा पुत्रक आशामे
सात-सात बेटी
ककरो तनपर साफ वस्त्र नै
मुदा एकटा बेटा-
वएह- बौआ, बाबू, सुग्गा-नूनू
दोष ककरा देल जाए?
सबहक मतिमे पुत्रमोह, तिलकक लोभ
ककरो मति तँ बदलल नै जा सकैछ
बाप बेपारी आ बेटा वस्तु बनि
बजारमे पसरल अछि
बिकबाक लेल तैयार
चाम-मोट मुदा दाम चमनगर
जखन बेटीक बाप – तखन कनैत छी
मुदा! जखन बालकक पिता
तँ भगवानक समान आदर चाही
बेटी सभ मारल जाइ छै
नीके हएत, बेटी खतम भऽ जाएत
रहि जेता सभटा बालक कुमारे
प्रकृतिकेँ चुनौती दिअ?
वाह आर्यवर्त्तक पूत!!
३. छठि गीत
(धुन : लगनी)
भोग दान साध्य देलहुँ
पाबि क’ प्रसन्न भेलहुँ
हो दीनानाथ
एहिना कृपा के अर्चिस सभदिन रहय
अन्न धन सोन देलहुँ
संतति मे रमि गेलहुँ
हो दीनानाथ
सभ घ’र एहने सुरभित वात बहय !!
कातर अवल दीन
दुखित साधन बिन
हो दीनानाथ
छठि के अछैत ओ कोना दुःख सहय
ओकरो करम दियौ
रीति संग धरम दियौ
हो दीनानाथ
भक्तिक सगुन सभ हँसैत गुणय
पुण्य नेह रीतिक दुनिया
नीतिके धुनय धुनिया
हो दीनानाथ
महमह केसर आर्यक भाव महय
अहीं सन दया के दृष्टि
तें ने वसंत वृष्टि
हो दीनानाथ
सभ जन संतोखक गाथा कहय
रचनाकार – प्रीति प्रिया झा,
पिताक नाओं- श्री विजय चन्द्र झा,
माताक नाओं- श्रीमती सीमू झा,
जन्म तिथि- 01/ 03/ 1994
सम्प्रति- स्नातक प्रतिष्ठा ( राजनीति शास्त्र उत्तीर्ण )
आवासीय पता- गोलपहाड़ी मेन रोड, गायत्री मंदिरक निकट, जमशेदपुर।
पैतृक गाम- प्रसाद , मधेपुर, मधुबनी।
मातृक- घोघरडीहा, मधुबनी।
कवियित्री प्रीति प्रिया केर विषय मे विशेष संस्मरण – मैथिली कविता, गीत ओ कथाक सिद्धहस्त युवा हस्ताक्षर शिव कुमार झा टिल्लूक अपनहि शब्द मेः
“मैथिलीक चर्चित गीतकार शिव कुमार झा टिल्लूक धर्मबहिन प्रीति प्रिया जमशेदपुर मे अधिवासी मैथिल समहूक मध्य प्रेेरणास्रोत बनलि ललना छथि . कुशाग्र बुद्धिक विलक्षण बालिका प्रीति केंद्रीय विद्यालयक टॉपर रहलीहें . हिनक जेठ बहिन मैथिली प्रतिष्ठा मे कोल्हान विश्वविद्यालयक टॉपर रहलीहें . ई मैथिली गीत, कविता आदि जेहने लिखैत छथि ओहने ओकर सुमधुर गायन/ वाचन सेहो करैत छथि . अंतर्राष्ट्रीय मैथिली परिषदक महाधिवेशन मे हिनक कविता पाठ बहुत प्रशंसनीय रहल . डॉ अशोक अविचल आ डॉ रवीन्द्र कुमार चौधरी जीक सानिध्य मे रहलि प्रीति मैथिलीक नवल पिरहीक मध्य अपन विशिष्ट स्थान रखतीह . विदेह पद्य खंड ( २०१४ ) मे हिनक कविता शामिल अछि.


text:
विराटनगर, २३ सितम्बर २०२० । मैथिली जिन्दाबाद!!
मैथिली भाषाभाषी समाजक उत्थान लेल कार्यरत संस्था लेल राजकीय कोष सँ सहायता देबाक मांग संग आइ विराटनगर केर वार्ड संख्या १० केर वडाध्यक्ष श्री माधवराज वाग्लेक मुख्य आतिथ्य एवं समाजसेवी सह महानगरपालिका कार्यसमितिक सदस्य सुशीला ओझा केर अध्यक्षता मे एक बैसार कयल गेल। ई बैसार अपन विराटगढ़ परोपकार समाज केर पहल पर राखल गेल छल। बैसार मे आयोजक संस्थाक अध्यक्षा वसुन्धरा झा द्वारा मैथिली भाषाभाषी समाजक पिछड़ापन, दशकों-दशकों सँ उत्पीडित आ दमित-शोषित समुदाय होयबाक कारण अपनहुँ अधिकार लेल आगू आबय सँ झिझक आ भाषिक-सांस्कृतिक-सामाजिक-शैक्षणिक एवं कलाकारिता तथा नेतृत्व क्षेत्र मे महिला सभ केँ आगू बढेबाक वास्ते कयल जायवला छोट-छोट अभियानमूलक कार्यक्रम लेल वांछित आर्थिक सहयोगक कमी पर सभक ध्यानाकर्षण करायल गेल। ओ मांग रखलीह जे महानगरपालिका द्वारा पारित बजट मे मैथिली भाषाभाषीक उत्थान लेल विशेष प्रावधान कयल जाय जाहि सँ हुनका सभ द्वारा कयल जायवला छोट-छोट अभियान लेल आर्थिक सहयोग सहजता सँ उपलब्ध करायल जा सकय।
आजुक बैसार मे उपस्थित विभिन्न सदस्य सँ एहि विषय पर विचार राखल गेल। एकर संचालन आयोजक संस्थाक सहयोगी राजेश झा कयलनि। एहि मे रामचन्द्र यादव, प्रवीण नारायण चौधरी, प्रीति झा, सुधा कर्ण, भारती यादव, कमलेश झा, रंजू झा, वडा सदस्य सहित आरो-आरो वक्ता लोकनि अपन विचार रखैत वसुन्धरा झाक राखल मांग केँ जायज ठहराबैत हुनकर आ आरो-आरो सक्रिय संस्थाक अगुवाई मे चलि रहल अभियानमूलक कार्यक्रम सभक वास्ते राजकीय कोष सँ समुचित आर्थिक सहयोग करबाक लेल महानगरपालिकाक मेयर व प्रशासन सँ अनुरोध करबाक पहल लेल वडाध्यक्ष केँ अधिकार देल गेल। तहिना आगामी २९ गते आसिन केँ महानगरपालिकाक सभागार मे वृहत् विमर्श करबाक संग दशहराक शुभकामना आदान-प्रदान करबाक निर्णय सेहो कयल गेल।
प्रमुख अतिथि माधवराज वाग्ले अपन संबोधन मे बैसारक उद्देश्य नीक आ आवश्यक होयबाक बात कहलनि। लेकिन कोरोना महामारीक कारण एहि वर्षक कार्यक्रम आ नीति मे बहुत रास कटौती करैत पहिने महामारी सँ कोना सभक जान बचत ताहि दिशा मे बेसी चिन्ता-चिन्तन कयल जेबाक कारण सामाजिक अन्य सरोकारक बात सब कटौती होयबाक जानकारी सेहो करौलनि। संगहि ओ कहलनि जे तैयो वार्ड केर अधिकार आ कार्यक्रम अन्तर्गत स्थानीय संस्था सभक मार्फत जे कोनो काज करायल जा सकैत छैक ताहि मे ओ अपन विराटगढ परोपकार समाज व अन्य मैथिली संस्था केँ वार्ड मे पंजियन अनुसार निश्चित सहयोग करता आ ताहि लेल प्रस्ताव आमंत्रित सेहो कयलनि। संगहि ओ आश्वासन देलनि जे पूर्व मे पास कयल गेल सहयोग राशि जेकर एहि वर्ष कटौती कयल गेल अछि तेकरा लेल सेहो अपना सँ ऊपर पदाधिकारी संग विमर्श कय किछु न किछु प्रावधान जरूर बनौता।
सभाध्यक्ष सुशीला ओझा सेहो अपन अध्यक्षीय संबोधन मे मैथिली भाषा आ मिथिला संस्कृति देशक प्राचीन आ महत्वपूर्ण अंग रहबाक कारण वांछित हर तरहक सहयोग लेल प्रयास करबाक वचनबद्धता प्रकट कयलीह। कोरोना महामारी सँ जल्दी समाज मुक्त हुअय तेकर सदिच्छा रखैत ऐगला वर्षक महानगरपालिकाक नीति-कार्यक्रम तय करयवला बैसार मे उल्लेखनीय बजट प्रावधान लेल स्वयं प्रयास करती से वचन देलीह। मैथिली एसोसिएशन नेपाल केर अध्यक्ष प्रवीण नारायण चौधरी द्वारा नेपाल सरकारक तीनू तह केर सरकार मैथिली भाषा आ मिथिला संस्कृति केर संरक्षण, संवर्धन आ प्रवर्धन लेल काफी सकारात्मक रहबाक बात कहैत स्वयं मैथिली भाषाभाषी सरोकारवाला द्वारा प्रस्ताव सहित समुचित प्रतिनिधिमंडल संग विभिन्न तहक सरकार धरि अपन बात रखबाक अनुरोध करैत स्वयं सेहो एहि लेल सब तरहक सहकार्यक वचन देलनि। अन्त मे संस्थाक अध्यक्षा वसुन्धरा झाक धन्यवाद प्रस्ताव संग आजुक बैसार सम्पन्न कयल गेल।


text:
ललन दरभंगावाला, मुम्बई। जुन २५, २०१५. मैथिली जिन्दाबाद
“नासिक कुम्भ मे अपेक्षित हजारों मैथिलक सहभागिता – सेवाधर्म लेल समुचित व्यवस्था संग सेठजीक तैयारी”
दरभंगा जिलाक बेनीपुर क्षेत्रक मैथिल गाम सँ मुम्बई – पालघर (जिला वसइ आ तालुका विरार) निवासी कमल झा उर्फ सेठजी अपना मातृभूमि मिथिलाक सेवा लेल संकल्प ग्रहण केने छथि। राजनीति केर क्षेत्र मे सेहो प्रवेश करब हिनकर सपना छन्हि आ निकम्मा-ढोंगी तथा भ्रष्ट राजनेता केँ सार्थक पाठ सिखबैत यथार्थ विकास लेल कोना काज कैल जाय ई सिखेबाक लेल राजनीति मे प्रवेश करब यैह हिनकर धारणा छन्हि। गाम हो वा मुम्बई – सेठजी सदैव अपन समर्पण मैथिली-मिथिलाक संग धार्मिक कार्य मे आगाँ बढिकय सहयोग करबा मे रखिते टा छथि। यैह कारण सँ हिनक लोकप्रियता होयब स्वाभाविके अछि।
एहि बेर नासिक मे कुम्भ लागि रहल अछि। सेठजी एहि लेल तैयारी मे एखनहि सँ लागि गेलाह अछि। सालों-साल सँ कय रहल समाजसेवा सँ सदिखन आनन्द भेटैत रहल अछि, एहि बेर अपन मातृभूमि सँ हजारों-हजार मैथिल जनमानस कुम्भ स्नान लेल औता, हुनका लोकनिक सेवा कोना कय सकब एहि लेल योजना बना रहलौं अछि, ई जानकारी करबैत अपन उद्गार प्रकट करैत छथि कमल झा उर्फ सेठजी।
बारह बरखक बाद एहि बेर नसिक में कुम्भ लागि रहल छैक। तीर्थयात्रीक सेवा मे तत्परतापूर्वक तन, मन आ धन सँ सेवा करबाक लेल शिविर निर्माण कय रहल छी, जे कियो मिथिलावासी एहि कुम्भ मे अबैत छि ओ सब कियो एहि सेवाक लाभ उठाबी – ई आह्वान करैत छथि सेठजी। शिविर मे निवासक संग भोजनक इन्तजाम आ औषधि-उपचारक संग समुचित सूचना केन्द्र आदिक व्यवस्था कैल जेबाक जानकारी सेहो करौलनि अछि। “एहि पंडाल मे सब तरहक सुविधा छैक, कुम्भ मे अबैवला जे कियो बुजुर्ग सब उत्सुक छथि से कृपाकय पोस्टर मे देल नंबर पर संपर्क करैथ और एहि सेवाक लाभ उठाबैथ, और ई सब सुविधा निःशुल्क उपलब्ध होयत।” जानकारी करबैत मैथिली जिन्दाबादक मार्फत जनमानस धरि बात पहुँचेबाक अनुरोध करैत सेठजी अपन कार्य मे लागि जाइत छथि।
विदित हो जे परमार्थक कार्य करब मैथिलक रोम-रोम मे बसैत छैक। यैह कारण सँ कहलो जाइत छैक जे यदि वेद संसार सँ विलुप्तो भऽ जायत तऽ मिथिलाक मानुसिक व्यवहार केँ अनुकरण एकरा स्वत: जीवित कय देतैक। अतिथि सेवा हो, तीर्थयात्री प्रति श्रद्धाक संग सेवा हो, दान हो, धर्म हो, पुण्य हो – हर कार्य मे मिथिलावासी आत्मीयता सँ अपन योगदान दैत आयल छथि। इतिहास गवाह अछि आ आइयो संपूर्ण भारत मे मिथिलाक एहि परंपराक उपस्थिति देखल जा सकैत छैक। मैथिली जिन्दाबादक तरफ सँ सेठजीक भावना केँ नमन करैत नासिक कुम्भ लेल तैयारी कय रहला समस्त धर्मयात्रीक सुखद यात्रा हेतु शुभकामना ज्ञापन अछि।


text:
काठमांडु – सितम्बर २६, २०१५. मैथिली जिन्दाबाद!!
पूर्व प्रधानमंत्री एवं नेपालक प्रमुख प्रतिपक्षी मुदा वर्तमान संविधानसभा केँ निर्णायक स्थिति मे पहुँचेबाक अत्यन्त महत्वपूर्ण कार्य कएनिहार राजनीतिक दल नेपाल कम्युनिस्ट पार्टी – एकीकृत माओवादीक उच्चस्तरीय नेता डा. बाबुराम भट्टराई आइ प्रेस कान्फ्रेन्स करैत अपना केँ पार्टीक सब जिम्मेवारी सँ त्यागपत्र दैत – वर्तमान व्यवस्थापिका संसद केर सदस्यता पर्यन्त सँ मुक्त मानि एकटा साधारण नागरिक केर रूप मे रहबाक घोषणा कएलनि।
पार्टी अध्यक्ष पुष्प कमल दाहाल उर्फ प्रचंड केँ एहि मादे ओ जानकारी करेबाक बात कहलनि जे पार्टीक प्राथमिक सदस्यता समेत सँ ओ मुक्त भेला अछि। विदित हो जे प्रचंड केर बाद एहि एमाओवादी दल मे ओ दोसर शीर्षस्थ नेता मानल जाइत रहला आ विगत मे देशक प्रधानमंत्री सेहो यैह हैसियत सँ चुनल गेल छलाह। हिनकर दृष्टिकोण केर चौतर्फा सराहना होइत छल, परंच वर्तमान कठिन समय मे बहुमत सँ बिपरीत एकटा अलगे धारा पर राजनीतिक सूझ रखनिहार डा. भट्टराई प्रति नेता सँ लैत जनता धरिक सोच मे परिवर्तन आयल प्रतीत होइत अछि। तथापि ओहि सब आलोचना केँ वर्दाश्त करैत डा. भट्टराई राष्ट्रहित मे सबहक सहमति सँ देशक प्रगतिक ओकालति करैत खुलेआम मधेशवादी दलक माँग संग ऐक्यबद्धता जनबैत अपना केँ एमाओवादी पार्टी सँ मुक्त करबाक ई घोषणा कएलनि अछि।
देश मे एक तरफ जतय एहि बातक तीव्र आलोचना होमय लागल अछि ओतहि तथाकथित आधा आबादी यानि मधेशी-थारू-मगरात आदि असंतुष्ट पक्षक जनमानस मे डा. बाबुराम भट्टराई ओतबे स्पष्ट, पारदर्शी आ हितकारी नेतृत्वकर्ताक रूप मे छवि कायम रखबा मे सफल भेलाह अछि।
व्यवस्थापिका संसद केर सदस्यता सेहो ओ छोड़ि देलनि आ एहि वास्ते अपन त्यागपत्र संसद सभाध्यक्ष सुबासचन्द्र नेम्वांङ्ग केँ सौंपि देबाक बात ओ जानकारी करौलनि। छद्म राष्ट्रवाद केर विरुद्ध लड़ाई जारी रखैत प्रगतिशील राष्ट्रवाद केर ओकालति निरंतरता मे रखबाक आह्वान करैत ओ किछु समयक वास्ते मात्र एकटा आम नेपाली नागरिक बनिकय रहबाक इच्छा प्रकट केलनि अछि।
नव पार्टी गठन करबाक एक प्रश्नक उत्तर मे कहला जे तुरन्त एहेन कोनो सोच नहि अछि, लेकिन भविष्य मे अपन सिद्धान्त सँ समीपता रखनिहार अपन पूर्व पार्टीक मित्र व अन्य संग गठबंधन निर्माण करबाक उम्मीद अछि।
संवैधानिक-राजनैतिक संवाद तथा सहमति समितिक अध्यक्षक रूप मे अपन महत्वपूर्ण योगदान केँ स्मरण करैत ओ एहि दायित्व केर सफलतापूर्वक निर्वाह करैत संविधान घोषणा होयबाक विधि समाप्त होयबा पर प्रसन्नता व्यक्त केलनि। तथापि ओ आगामी समय मे संविधान लागू करब बेसी महत्वपूर्ण होयबाक बात कहैत असन्तुष्ट पक्ष केँ सेहो एहि धार मे सहभागी करबाक ओकालति केलनि।
राष्ट्रीय सार्वभौमिकता आ अखंडता प्रति पूर्ण आस्थाक संग प्रतिबद्ध रहबाक बात कहि राष्ट्रीय हित एवं आर्थिक विकास लेल अपन पूर्ण समर्पण संग सहयोग उपलब्ध रखबाक बात केँ ओ बेर-बेर दोहरेलनि।
विदित हो जे डा. बाबुराम भट्टराई अपन मूल पार्टी लाइन सँ इतर मधेशवादी दल केर माँग संग ऐक्यबद्धता प्रकट करैत सब असंतुष्ट पक्ष केँ समेटैत संविधान घोषणा करबाक पक्ष मे छलाह, अन्ततोगत्वा संविधान घोषणा करबाक बाध्यता केँ स्वीकार करितो ओ घोषणा उपरान्तक कोनो दीपावली वा खुशियाली मे सहभागी नहि भेलाह आ अपन समर्थन मधेशी तथा थारू सहित अन्य असंतुष्ट पक्ष संग रहबाक बात दोहरबैत रहला। ओ खुलस्त रूप मे दीपावली मनेबाक बात केर प्रतिकार करैत एहि लेल उचित समय नहि रहबाक बात कहैत रहला। हुनका हिसाबे मधेश मे दुइ प्रदेश – एकटा पुरुब मे मधेश आ पश्चिम मे थरुहट केर रूप मे सीमांकन होयब आवश्यक अछि, ई हुनक भावना रहल अछि।
भारत द्वारा अघोषित नाकाबन्दी केर विषय मे पूछल गेल एक प्रश्नक उत्तर मे डा. भट्टराई एहि लेल वर्तमान राज्य द्वारा कूटनैतिक पहल सँ मामिला सुलझेबाक बात यथाशीघ्रता संग करबाक ओकालति केलनि। ताहू सँ पूर्व तराई-मधेश केर समस्याक निदान ताकब आवश्यक रहल सेहो जोड़ि देलनि।


text:
सुभाषचन्द्र झा, सहरसा। २० दिसम्बर २०२०। मैथिली जिन्दाबाद!!
15 जनवरी स 27 फ़रवरी तक चलत श्रीराम मंदिर निधि समर्पण अभियान
अयोध्या में श्री राम जन्मभूमि पर बनय वाला भव्य मंदिरक लेल सम्पूर्ण देशक सब राम भक्त लोक स सहयोग लेल जायत। एकरा लेल विश्व हिन्दू परिषद केर कार्यकर्ता पूज्य संत व शेष समाजक साथ घर-घर जायत। उक्त बात विहिप जिला मंत्री सागर कुमार नन्हें देलनि । ओ कहलन्हि जे कि आगामी मकर संक्रांति (15 जनवरी) स माघ-पूर्णिमा(27 फ़रवरी) तक चलय वाला एहि सघन अभियान में विश्व हिन्दू परिषद केर कार्यकर्ता देशक चारि लाख गामक 11 करोड़ परिवार स संपर्क कय श्री राम जन्मभूमि स सीधा जुड़ि क रामत्वक प्रचार प्रसार करत। देशक सब जाति, मत, पंथ, संप्रदाय, क्षेत्र, भाषा केर लोकक सहयोग स राम मंदिर वास्तव में एक राष्ट्र मंदिरक रूप लेत। असंख्य रामभक्तक संघर्ष व बलिदान केर नमन करैत सब राम भक्त स एहि राम काज क लेल बढ़ि-चढ़ि क आगू अयबाक आह्वान कयलनि ।
ओ ईहो कहलन्हि जे एकरा लेल हमरा केवल पाइ आ निधि-दानी नहि अपितु समय-दानी बनबाक चाही। भगवान् श्रीरामक जन्मभूमि एक बेर पुन: प्राप्त कय देशक सम्मान केर रक्षाक लेल हिन्दू समाज पाँच सदी तक संघर्ष कयलनि। मुंबई, दिल्ली, चेन्नई आ गुवाहाटी केर आईआईटी, सीबीआरआई रुड़की, लार्सन एंड टूब्रो एवं टाटा केर विशेषज्ञ इंजीनियर मंदिरक मजबूत नींवक ड्राइंग पर परामर्श कयल जा रहल अछि । बहुत जल्द नींवक प्रारूप सामने आबि जायत। संपूर्ण मंदिर पत्थरक बनत। प्रत्येक मंज़िलक ऊँचाई 20 फ़ीट, लंबाई 360 फ़ीट आ चौड़ाई 235 फ़ीट होयत। देशक वर्तमान पीढ़ी एहि मंदिरक इतिहासक सच्चाइ स अवगत करयबाक योजना बनल अछि । कश्मीर स कन्याकुमारी एवं अटक स कटक तक देशक कोनो कोण नहीं छोड़ल जायत । अरुणाचल प्रदेश, नागालैंड, अंडमान, निकोबार आ कच्छ केर रण स पर्वतीय क्षेत्र तक सम्पूर्ण भारत में विहिप कार्यकर्ता पहुँचि कय राम मंदिरक साहित्य दय हुनकर सहयोग लेल जायत । लोकक प्रबल इच्छा अछि जे भगवानक जन्मभूमि पर मंदिर शीघ्र बनय। एहि लेल जन-संपर्क अभियान में लाखों कार्यकर्ता जुटताह आ समाजक स्वेच्छा स सहयोग करताह कियैक त काज भगवान केर छन्हि आ भगवानक काज में धनक कमी नहि रहत। आर्थिक विषय में पारदर्शिताक लेल न्यास 10, 100 आ 1000 रुपैयाक कूपन व रसीद छप्पल अछि ।


text:
- बिहारक सभटा रक्तदाता संगठन आओर संस्था कैल गेल सम्मानित
- बिहारी ब्रदर्स अपन गायकी स दर्शक क झुमेलथि
- स्मृति सिंह क गायकी क कायल भेल सोंसे पंडाल
- प्ले एंड लर्न क देविका रॉय क डॉस कए सोनवर्षा मानलथि लोहा
- स्कूली बच्चाक प्रस्तुति मोहलथि दर्शक आओर रक्तदाताक मोन
चेंज फ़ॉर श्योर द्वारा आयोजित शिविर मे रक्तदाता जमकए रक्तदान केलथि । बल्ड बैंक क टीम कए देरी क कारण दुपहर से शुरू भेल रक्तदान एहि वजह से खाली 91 युनिट रक्तक संग्रहण भए सकल, 200 यूनिट केर छल लक्ष्य । लोग पूरा जोश आ खरोश से रक्तदान लेल लाइन मे लागिकए रक्तदान करैत रहल । पहिल बेर एहन भेल जे लाइन लगाकए रक्तदान होएत रहल। साँझ काल जाड़ बढ़बाक कारने रक्तदान मे किछु कमी आएल आर लोग कए मजबुरन राति हेबाक कारण लौटय पड़ल।
शिविर मे रक्तदान क सङ्गे संग बिहारक ओहन संस्था कए सेहो सम्मानित कैल गेल जे रक्तदान आओर समाजिक क्षेत्र मे नीक काज कए रहल अछि। एहि दौरान दौरान आज़ाद युवा विचार मंच सहरसा कए रक्तदान लेल, रोटी बैंक सहरसा कए मानव सेवा लेल, रक्तदानी-महादानी सिमरी बख्तियारपुर कए रक्तदान, जनमन कए रक्तदान आ मानव सेवा लेल, गौ स्वामी लक्ष्मी नाथ फाउंडेशन बनगांव कए मानव सेवा लेल, श्री पटन देवी गौमानस संस्थान पटना कए रक्तदान लेल, मानव रक्तदाता परिवार बिहारशरीफ कए रक्तदान लेल, मानव क्लयाण मोकामा कए रक्तदान लेल, नवयुवक संध सुगमा कए।मानव सेवा लेल, रक्तदान जागरुकता सेवा संस्थान सहरसा कए रक्तदान जागरूकता लेल, पंडित आजाद यूथ ऑर्गनाइजेशन कए शिक्षा आ मानव सेवा लेल, अखंड इंडिया फाउंडेशन, अनमोल लहू, मिथिला रक्तदान समूह दरभंगा कए रक्तदान लेल, इसमाद फॉउंडेशन कए सामाजिक आ धरोहर संरक्षण लेल, दस्तक केर टीम कए।मानव सेवा लेल चेंज फॉर श्योर दिस स प्रस्सति पत्र, मोमेंटो आओर पौधा दए कए सम्मानित कैल गेल ।
सङ्गे संग सोनवर्षा राज केर शिक्षा आओर सामाजिक क्षेत्र मे उत्कृष्ट योगदान लेल पांच टा विशिष्ठ जन कए संस्था दिस से सम्मानित कैल गेल । हिनका सबकए पाग-चादर, प्रस्सति पत्र, मोमेंटो आओर पौधा दए कए सम्मानित कैल गेल ।
अध्यक्षीय भाषण सचिव सुनील कुमार भानु देलथि आ धन्यवाद ज्ञापन मनीष कुमार केलथि, मंच संचालन रोहित कुमार केलथि ।
एहि अवसर पर आनंद वर्मा, अमित कुमार टिंकू, आशीष आनंद, शुभम भारती, अभिनव सौरव, राकेश चौरसिया, गोविंद कुमार, भारत कुमार, अनित कुमार झा, तपेश जायसवाल, सत्यम, मनीष, नबीन बजाज, मदन कुमार बाबा, आदि मौजूद छलाह ।


text:
10 लाख से बेसी उपयोगकर्ताओं कए हरेक महीना भारतक सभटा क्षेत्रिय भाषा मे भेटि रहल अछि ओकर सवालक जवाब
नई दिल्ली । आब अपन भाषा मे सेहो पुछि सकैत छी इ्ंटरनेट पर सवाल, भारतीय संविधान मे उल्लखित सभटा भाषा मे सवाल क जवाब देबाक लेल भारतक पहिल हिंदी मंच Vokal तैयार बैसल अछि ।
वोकल इन गैर-अंग्रेजी इंटरनेट उपयोगकर्ता क बीच ऑडियो आओर वीडियो माध्यम से प्रश्नोत्तर आ ज्ञान साझा कए सूचना आओर ज्ञानक अंतर कए भरबाक कोशिश करैत अछि । वोकल पर पहिने से 10 लाख से बेसी मासिक उपयोगकर्ता अछि आ ई संख्या तेजी से बढ़ि रहल अछि ।
एकटा सर्वेक्षण क अनुसार भारत क खाली 10 प्रतिशत लोग अंग्रेज़ी बाजैत अछि, जखनकि 90 प्रतिशत जनता स्थानीय भाषा बाजैत अछि आर बुझैत अछि। स्थानीय भाषा इंटरनेटक माध्यम से आब स्मार्टफोन धरि सेहो पहुंच रहल अछि ।
भारतक स्थानीय भाषा वर्ग अमेरिकाक आकार से लगभग दुगुना अछि आओर दुनिया क सबसे पैघ भाग मे से एक अछि । बहुत कम कंपनी एहि वर्ग लेल प्रासंगिक उत्पाद बनेबाक चुनौती स्वीकारने अछि । गूगल क एकटा अध्ययन क अनुसार, क्षेत्रीय भाषा उपयोगकर्ताओं क तादाद 2021 धरि भारतक इंटरनेट उपयोगकर्ता क लगभग 75 प्रतिशत सेहो हेबाक उम्मीद अछि ।
वोकल क उपयोग करब आसान अछि। उपयोगकर्ता अपन स्थानीय भाषा मे प्रश्न पूछैत अछि। एहिक बाद एकटा विशेषज्ञ दिस से उत्तर देल जाएत अछि । प्लेटफॉर्म पर सवाल क जवाब दए से पहिने विशेषज्ञ दिस से सत्यापित आर अनुमोदित कैल जाएत अछि । ताकि उपयोगकर्ताओं कए पता रहय जे उ खाली सर्वश्रेष्ठ आ सही जवाब प्राप्त कए रहल अछि । विशेषज्ञ लाइव वीडियो सेशन सेहो आयोजित कए सकैत अछि ।
वोकल अपरामेया राधाकृष्णा आर मयंक बिदावतका क संकल्पना अछि, जे स्टार्ट-अप क दुनिया मे दिग्गज मानल जाएत छथि । अपरामेया TaxiForSure क सह-संस्थापक सेहो छथि, जेकरा ओ अपन प्रतिस्पर्धी Ola Cabs कए बेच देलक । मयंक redBus टीम क संस्थापक सदस्य छल, जेकर बाद ओ The Media Ant आर Goodbox क स्थापना केलथि ।
वोकल क बारे मे बात करैत, अपरामेया कहलथि, ‘भारतीय संदर्भ मे लंबा समय से एकर जरूरत महसूस कैल जा रहल छल । 22 आधिकारिक भाषा आओर 1000 से बेसी बोली भाषा क संग, हम ज्ञान क न्यायसंगत साझाकरण कए कोना सुनिश्चित करब? संगे, हम केना सुनिश्चित करब जे देशक विभिन्न हिस्सा मे मौजूदा ज्ञान कए संरक्षित और साझा कैल जाए ? वोकल क लक्ष्य ज्यादातर भारतीय भाषा मे एकर समस्या कए हल करब अछि।’
मयंक ने कहा, ‘भारत में भाषाओं की विविधता काफी अधिक है। कई भाषाओं में सूचना और ज्ञान की कमी महसूस की जा रही है। हम जानते हैं कि लोग टेक्स्ट के बजाये ऑडियो और वीडियो पसंद करते हैं। हम चाहते हैं के देश के सबसे होशियार लोग आम जनता के साथ अपना ज्ञान बाँटे और उन्नति का मार्ग दिखाएँ। इस प्लेटफार्म पर 5 लाख से अधिक प्रश्न हैं, जिनका उपयोग हर महीने लगभग 10 लाख लोग कर रहे हैं। हम अगले 15-18 महीनों में 10 करोड़ उपयोगकर्ताओं तक पहुंचने की योजना बना रहे हैं।’
वोकल को चीनी निवेशक Shunwei Capital, Kalaari Capital, Accel Partners, 500 Startups और Blume Ventures के नेतृत्व में सीरीज ए राउंड में 65 लाख डॉलर की फंडिंग प्राप्त की है। वोकल वर्तमान में हिंदी में उपलब्ध है और आने वाले महीनों में अन्य क्षेत्रीय भाषाओं में भी इसे लॉन्च करने की योजना है।
बेसी जानकारी लेल वोकल क वेबसाईट सेहो देखू : https://getvokal.com


text:
हसुलिया । कैलालीके कैलारी गाउँपालिका वडा नम्बर ७ रामपुर कटैनी काठे पुलके अनुगमन कैगिल बा ।
गाउँपालिकाके एक लाख ५० हजार आर्थिक सहगोगमे निर्माण हुइटी रहल उ काठे पुलके विफेक रोज गाउँपालिका अध्यक्ष राजसमझ चौधरी, गाउँपालिका उपाध्यक्ष भगवतीकुमारी चौधरी, गाउँपालिकाके प्रवक्ता तथा वडा नम्बर ७ के वडा अध्यक्ष दिपेन्द्रबहादुर बम, नेपाली काँग्रेस कैलारीके सभापति कृष्णप्रसाद चौधरीलगायतसे अनुगमन करल गाउँपालिकाके योजना शाखा प्रमुख सन्तोषकुमार चौधरी जानकारी डेलै । करिब निर्माण सम्पन्न हुइना क्रममे रहल उ पुलके दुनु साइडओर माटी फिलिङके केल काम बाँकी रहल उहाँ जनैलै । उ पुलमे मनैनके आवतजावत करे अवस्था हुसेसेकल उहाँ जनैलै । बाढ अइटी रहलक कारण माटी फिलिङ भर करे नइगैल योजना शाखा प्रमुख बटैलै । असार महिनामे कटैनी लडियामे आइल बाढ उ काठे पुहाइलपाछे खेतीपातिके लाग विशेष आवतजावतमे समस्या हुइल रहे ।
बर्खाबुन्दीके समय रहल ओ लडियामे प्राय जैसिन पानीके बहाव ढेर हुइलक ओरसे समयमे निर्माण करे नइसेक्गिल प्रवक्ता दिपेन्दबहादुर बम बटैलै । ओस्टेक करके गाउँपालिकाके आर्थिक सहयोग तथा स्थानीयहुकनके जनश्रमदानमे कटैनी लडियाके छटकपुर बसन्तामे पुहल काठे पुलके कामफे हुइटी रहल उहाँ बटैलै । दुनु पुल बहुट जल्डी संचालनमे अइनाफे वडा अध्यक्ष बम बटैलै ।


text:
दीपावली शुभकामना
वर्ष 2020 केर दियाबाती यानी दीपावली आबि गेल। समय अपन गति केँ निर्बाध रूप सँ चलबैत रहैत अछि, किछु भ जाय ई ठमकैत तक नहि अछि। तेँ एहि वर्ष मानव सभ्यता पर कोरोना महामारी केर खतरा रहितो येन केन प्रकारेण गाड़ी बढ़िते जा रहल अछि, भले हम बीमार भ क्वरंटीने में छी आ कतेको लोक एहि संसार छोड़ि दोसर दिश गमन कय गेलाह, कतेको लोक अनिश्चितता केर विचित्र फांस में बदतर ढंग सँ फँसल छथि। सामान्यतः जे उत्साह आ उमंग होली दिवाली में रहैत अछि से प्रभावित भेल अछि। एक मानव आ हिन्दू संस्कार में जन्म लेल मिथिला के एहि बेटाक तरफ सँ तैयो सब गोटे केँ हृदयक तहस्थल सँ शुभकामना!💐💐💐
जानकी जी केँ रावण सम अहंकारी शत्रु सँ मुक्त करा श्री रामचन्द्र जी आबि रहल छथि अयोध्या, मतलब हमरा सभक घर-आंगन ओ आबि रहल छथि, हम सब प्रजा छियन्हि आ तेँ हमरे घर-आंगन हुनकर अयोध्या थिकन्हि। हम सब गली, मार्ग, दलान, घर आदि सब तरफ सफाई कय रहल छी। एहि बीच शिवहर सँ हमर मसीयउत जेठसारि बेबी दीदी साक्षात लक्ष्मी जी केर प्रतिरूप बनिकय घरक सफाई स्वयं करैत फोटो पोस्ट कयलीह अछि। हिनका देखिकय सौंसे बचपन आ माँ केर मेहनति मोन पड़ि गेल अछि। हमर मिथिला के असल घर-अंगना यैह छल, आब लोक भौतिकतावादी बनि विदेहक बिगड़ल सन्तति बेसी बनि गेल अछि, धरि ओरिजनल विदेह केर घर ई छी से बेबी दीदी दर्शन करौलीह। 😊
माटि आ गोबर सँ लेप चढेबाक काज माँ कयल करय। दीदी आजुक भौतिकतावादी संसार केँ विदेहिया फोटो त देखेलीह मुदा हिचकिचाहट में सफाई केर स्वरूप केँ छोट बुझैत बस कनी झिझकली शायद…. नहि नहि दीदी! यैह असल छी। हम मानव यथार्थ में एतबी धरि सही छी। आध्यात्मिक उन्नति जरूरी अछि। भौतिक उन्नति कदापि सुखी नहि कय सकैत अछि। दीदी केँ कहबो कयलियन्हि –
“यैह टा छी असल विदेह आ वैदेही भाव दीदी, एहि सँ आगू मात्र मृग मरीचिका अछि। कतहु प्यास नहि मिझाय वला ओझराहट! हमर जनक अवस्था आ तेकर शुद्ध सफाई लेल अहाँ केँ हृदय सँ सराहना करैत छी।”😊
आइ रंग-बिरंगक डिसिन्फेक्टेन्ट, सर्फेकटेन्ट, क्लीनिंग एजेन्ट, आर कि कहँदीना, मुदा हम मिथिलावासी प्रकृति प्रेमी, घास फुस सँ छाड़ल माटि के घर, माटिक कोठी, माटिक बर्तन, माटिक चुल्हाचेकी, माटिक चिनवार, माटिक पिंडरूप कुलदेवी, सब किछु माटि सँ…. तखन विचार आ भाव होइत छल उच्च सँ उच्चतर आ आकंठ डूबल रहैत छलहुँ बनि पूर्ण आध्यात्मिक आ कहाइत छलहुँ विदेह। आब की? सौ तरहक प्यास, घोर भौतिक सुख में निर्लिप्त आ बीमार! केवल बीमार!😢 कतबो चाही सुख, भेटैत अछि अगबे दुःख!😢 कारण अनासक्ति के बदला घोर आसक्ति आ बंधन में जकड़ल बान्हल जीवात्मा छी। मुक्ति वास्ते पिता जनक मैथिल केर मार्ग सँ विपरीत चलि रहल छी। खैर! अर्थ, धर्म, काम आ मोक्ष केँ बराबर मात्रा में हासिल करबाक सद्बुद्धि आबय, यैह उच्चभाव केर शुभकामना संदेश भेटय सब केँ। ॐ तत्सत!
हरि हर!!


text:
के बांटि रहल मिथिलाके…….?
– कौशल कुमार, मिथिलावादी अभियानी
(अक्सर बिहारक नेता मिथिलाक्षेत्रक अखंडता पर करैत अछि वार, तेकर जरुरी अछि सीधा प्रतिकार, मिथिलाकेँ कियैक कियो बाँटत बीच मझधार!)
जतय देखू ततय लोक एकाकी बनय के फिराकमे अछि
देखू स्वयम् पूत मायके बँटै के जुगाड़ मे अछि
सीमांचल, अंग, बज्जी आब कॊसी क्षेत्र
कहू ककरा इशारा पर लोक नाचि रहल अछि?
भम्भोरि कय मायक छातीकेँ किए विखण्डित कय रहल अछि
ई कष्ट नहि क्लेशक परिणाम अछि
राजनीति केर ई बड़का दुकान अछि
जे चाहय अछि करबय अछि मिथिलाक लाल स’
केयो चाहय अथवा नहि चाहय नाचि सब रहल राज-नीतिक ताल स’
आइ हम अनबूझे बनल छी मिरजाफर
आइ सब अनबूझे काटि रहल अपनहि नाल अछि
तोड़ि रहल सब सीमा नेहक बन्हनकें
तकबय लेल अपना दिस देखू नेना मिथिलाक बेहाल अछि
की मुट्ठीक बात करब बड़्का जंजाल अछि?
जे हम गानि रहल आंगुर के आ कहि रहल यौ
प्रधानमंत्री जी कोसी बेहाल अछि कोसी बेहाल अछि।
बिन आंगुर नहि कहियो मुट्ठी बनि सकय अछि?
बिन नेना की कहियो मेया, मेया बनि सकय अछि?
ज’ मायिक अस्तित्वक बात करब त’ नेना बचबहि करत
ज’ नेनाक हक मांगब त’ घर रावन घुसबहि करत !
हम रही सुखमे वा दुःखमे सब संग रही इहे समय धर्म अछि
मायिक रक्षा करी इहे हमर कर्म अछि
एखनहुं जे नहि चेतब त’ नहि बांचब चेतय हेतु
कय देत माइये के ध्वस्त अहिना क’ आ क’ क कोनो ने कोनो ब्योंत!
उठू एखनहुं आ षड्यन्त्रके तारन करू
क’ल जोड़य छी ऐ षड्यन्त्री सबहक फेरमे नहि पडू
ज’ नहि पाबि सकब अप्पन पहिचान त’ ई जीवन बेकार अछि
ज’ नहि कय सकब ई काज त’ ई जीवन धिक्कार अछि
एखन धरि बाट धेने छी हम शान्तिके त’ केयो हमरा आकय नहि!
हमहूं उठा सकय छी शस्त्र आ बहा सकय छी शोणित
मचा सकय छी आतंक आन जकां हमहूं हमरो मोनमे हाहाकार अछि
ऐ दू मरजा सत्ताक प्रति पतचट्टा लोकक प्रति
खा क’ थारीमे छेद केनिहारक प्रति
हम चुप छी एखन धरि किए त’ हम आत्माआहुतदानी कुमारिलक संतान छी!
जे बाट देखौलक दुनियांके ओइ माटिक पहिचान छी
ककरो हो वा नहि हो हमरा ई गुमान रहल आ एखनहुं गुमान अछि
हम छी मिथिलाक, मैथिल हम्मर नाम अछि।
हम छी मिथिलाक, मैथिल हम्मर नाम अछि।


text:
नई दिल्ली। राष्ट्रीय राजधानी मे 22 मार्च स 26 मार्च तक मैथिली महोत्सव क आयोजन केल जा रहल अछि, जाहि मे नाटक क अलावा कथापाठ आ काव्यपाठ सेहो होएत। कथापाठ क आयोजन कए ‘कथा रवींद्र सागर’ नाम देल गेल अछि, जाहि मे 24 मार्च कए सगर राति मैथिली कहानी क पाठ कैल जाएगा आओर त्वरित समीक्षा सेहो कैल जाएत।
आयोजक संस्था मैथिली लोक रंग (मैलोरंग) दिस स जारी विज्ञप्ति क अनुसार, मिथिला महोत्सव मे 22 मार्च कए रवींद्र नाटय़ क तहत नाटक ‘डाकघर’ क मंचन होएत। इ कार्यक्रम मुक्तधारा, भाई वीर सिंह मार्ग, गोल मार्केट मे सांझ 6.30 बजे शुरू होएत। इ प्रस्तुति मिथिलांगन संस्था क होएत। इ आयोजन स्थल आर.के. आश्रम मार्ग मेट्रो स्टेशन लग अछि।
23 मार्च कए रवींद्र अर्पण क तहत नाटक ‘जल ड़ारू’ का मंचन सांझ सात बजे लिटिल थिएटर ग्रुप, एलटीजी सभागार मे होएत। नाटय़ संस्था मैलोरंग क इ प्रस्तुति कए देखबा लेल दर्शक मंडी हाउस मेट्रो स्टेशन पर उतरि कए कर जा सकैत छी।
24 मार्च कए कथा रवींद्र सागर क तहत ‘सगरि राति दीप जरय’ क 76म आयोजन होएत। एहि कार्यक्रम मे सारी राति कहानी क पाठ आ पठित कहानी पर समालोचक द्वारा त्वरित समीक्षा कैल जाएत। कथा रवींद्र सागर सांझ छह बजे स अगिला दिन भोर छह बजे तक चलत। आयोजन स्थल अग्रवाल धर्मशाला, मधुबन रोड क लग निर्माण विहार मेट्रो स्टेशन अछि।
25 मार्च कए रवींद्र काव्य क तहत ‘काव्य रचना पाठ’ होएत। आयोजन एम.एल.आर. एकेदमी ऑफ आर्ट, मधुबन रोड मे होएत।
26 मार्च कए रवींद्र नाटय़ क तहत नाटक ‘व्यवस्था’ क मंचन पंचकोसी, सहरसा दिस स कैल कैल जाएत। इ आयोजन मुक्तधारा, भाई वीर सिंह मार्ग, गोल मार्केट मे सांझ 6.30 बजे शुरू होएत। एहि दिन नाटक ‘काबुली वाला’ क मंचन एहि आयोजन स्थल पर सांझ 7.30 बजे स होएत।